L-erbgħin anniversarju ta" l-Unjoni Doganali

Riżoluzzjoni tal-Parlament Ewropew tad-19 ta' Ġunju 2008 dwar l-erbgħin anniversarju ta" l-Unjoni Doganali

Il-Parlament Ewropew

wara li kkunsidra l-adozzjoni reċenti tar-Regolament (KE) Nru 450/2008 tal-Parlament Ewropew u tal-Kunsill tat-23 ta' April 2008 li jistabbilixxi l-Kodiċi Doganali Komunitarju (Kodiċi Doganali Modernizzat) ĠU L 145, 4.6.2008, p.

wara li kkunsidra d-Deċiżjoni Nru 70/2008/KE tal-Parlament Ewropew u tal-Kunsill tal-15 ta' Jannar 2008 dwar ambjent mingħajr karti għad-dwana u l-kummerċ ĠU L 23, 26.1.2008, p21.

wara li kkunsidra d-Deċiżjoni Nru 624/2007/KE tal-Parlament Ewropew u tal-Kunsill tat-23 ta' Mejju 2007 li tistabbilixxi programm ta' azzjoni għad-dwana fil-Komunità (Dwana 2013) ĠU L 154, 14.6.2007, p.25.

wara li kkunsidra l-Komunikazzjoni mill-Kummissjoni bit-titolu "Strateġija għall-evoluzzjoni ta' l-Unjoni Doganali" ( COM(2008)0169 ),

wara li kkunsidra r-riżoluzzjoni tiegħu tal-5 ta' Ġunju 2008 dwar l-implimentazzjoni tal-politika kummerċali permezz ta' regoli u proċeduri effiċjenti ta' importazzjoni u esportazzjoni Testi adottati P6_TA 2008_0247

wara li kkunsidra r-rapport tal-Kumitat ta' Inkjesta tiegħu dwar is-Sistema ta" Tranżitu Komunitarju (Jannar 1996 - Marzu 1997),

wara li kkunsidra l-Ftehima bejn il-Komunità Ewropea u l-Istati Uniti ta" l-Amerka dwar il-koperazzjoni doganali u l-għajnuna reċiproka fi kwistjonijiet marbuta mad-dwana ĠU L 222, 12.8.1997, p.

, iffirmata fit-28 ta' Mejju 1997,

wara li kkunsidra l-proposta għal deċiżjoni tal-Kunsill dwar l-adeżjoni tal-Komunitajiet Ewropej ma' l-Organizzazzjoni Dinjija tad-Dwana u l-eżerċizzju tad-drittijiet u l-obbligi li jixbhu s-sħubija ad interim ( COM(2007)0252 ),

wara li kkunsidra l-konklużjonijiet tal-Kunsill ta" l-14 ta" Mejju 2008 dwar l-istrateġija għall-evoluzzjoni ta' l-Unjoni Doganali,

wara li kkunsidra r-rapport dwar l-attivitajiet doganali Komunitarji dwar l-iffalsifikar u l-piraterija, ippubblikat mill-Kummissjoni fid-19 ta" Mejju 2008,

wara li kkunsidra l-Artikolu 103(2) tar-Regoli ta" Proċedura tiegħu,

billi mill-1968 l-Unjoni Doganali kellha rwol kruċjali fil-preservazzjoni u l-iżvilupp tas-Suq Wieħed, u ħolqot prosperità billi ffaċilitat il-kummerċ leġittimu u kompetittiv ma" l-Unjoni u fi ħdan l-Unjoni filwaqt li ħarset liċ-ċittadini tagħha,

billi l-eżistenza ta" unjoni doganali tfisser in-nuqqas ta" dazji fil-fruntieri interni bejn l-Istati Membri, dazji komuni fuq importazzjonijiet minn pajjiżi terzi, regoli komuni ta" l-oriġini għal prodotti minn pajjiżi terzi u definizzjoni komuni tal-valur ta" merkanzija fid-dwana,

billi l-għan ta" l-iżvilupp tal-liġi Komunitarja kien li jkun iggarantit li l-istess regoli japplikaw għall-prodotti kollha importati fl-UE,

billi l-awtoritajiet doganali ta" l-UE għandhom rwol doppju, partikolarment li jiġbru t-taxxi u d-dazji fuq l-importazzjonijiet u li jissalvagwardjaw is-saħħa u s-sikurezza taċ-ċittadini fil-fruntieri esterni ta" l-UE,

billi l-ewwel Kumitat ta" Inkjesta tiegħu kkonċentra fuq kwistjonijiet doganali u fil-punt 17.3.1 tar-rapport imsemmi hawn fuq ikkonkluda li "sabiex l-operaturi ekonomiċi u l-biċċa l-kbir tal-pubbliku jingħataw il-fiduċja meħtieġa li l-ambjent kummerċjali tas-Suq Wieħed huwa protett b'mod xieraq, il-ħolqien ta" qafas wieħed ta" l-UE għas-servizzi doganali jrid ikun objettiv għall-futur imbiegħed ta" l-UE",

billi l-globalizzazzjoni wasslet għal żieda enormi fil-kummerċ internazzjonali u għall-iżvilupp ta" tendenzi ġodda ta" produzzjoni u tal-konsumaturi, iżda daħħlet ukoll theddid ġdid bħat-terroriżmu dinji, il-bidla fil-klima u l-kummerċ illeċitu,

billi t-tnaqqis tal-konformità u ta" l-ispejjeż amministrattivi saret kwistjoni ewlenija għall-amministrazzjoni effiċjenti u effettiva fl-UE,

L-evoluzzjoni ta" l-Unjoni Doganali

Iqis li 40 sena ta" l-Unjoni Doganali rrappreżentaw kisba pożittiva sostanzjali u pprovdew benefiċċji għan-negozji u għaċ-ċittadini ta" l-UE;

Jafferma li l-awtoritajiet doganali, li huma responsabbli l-aktar għas-sorveljanza tal-kummerċ internazzjonali ta" l-UE, jikkontribwixxu għal garanzija ta' kummerċ miftuħ u ġust, filwaqt li jiġu implimentati d-dimensjoni esterna tas-suq intern, il-politika kummerċjali komuni u politiki komuni oħra ta" l-UE, kif ukoll biex tkun żgurata s-sigurtà tal-katina kollha tal-forniment;

Jirrikonoxxi li l-għan tal-miżuri li ttieħdu mill-awtoritajiet doganali huwa li jitħarsu l-interessi finanzjarji ta" l-UE u ta" l-Istati Membri tagħha, u li l-UE titħares kontra l-prattiki kummerċjali inġusti u illegali;

Jirrikonoxxi wkoll li l-għan tal-miżuri huwa li jkunu garantiti s-sikurezza u s-sigurtà ta" l-UE u tar-residenti tagħha filwaqt li jitħares l-ambjent, kif ukoll li jinżamm bilanċ ġust bejn il-ħtieġa li jsiru kontrolli doganali u li jkun iffaċilitat il-kummerċ leġittimu bil-għan li tittejjeb il-kompetittività Ewropea;

Jifraħ lill-uffiċjali doganali, f'dan ir-rigward, għall-ħidma effettiva tagħhom fil-ġlieda kontra l-iffalsifikar, li fl-2007 wasslet għall-qbid ta" 79 miljun oġġett iffalsifikat u kkuppjat illegalment f'madwar 43 000 każ dokumentat; minħabba ż-żieda esponenzjali tal-qbid ta" prodotti ffalsifikati, jappoġġja miżuri doganali prattiċi għall-ġlieda kontra l-iffalsifikar u l-piraterija, bħaż-żieda ta" l-għadd ta" uffiċjali doganali speċjalizzati li huma impenjati f'dan ix-xogħol fil-Kummissjoni u fl-Istati Membri, u riflessjoni dwar il-benefiċċji tat-twaqqif ta" Osservatorju Ewropew ta" l-Iffalsifikar (ECO);

Jilqa" b'sodisfazzjon għalhekk, il-komunikazzjoni tal-Kummissjoni imsemmija hawn fuq li għandha l-għan li titfassal direzzjoni ċara għad-dwana fil-perjodu bejn l-2013 u l-2019;

Jenfasizza li jeħtieġ li l-awtoritajiet doganali ta" l-UE jantiċipaw kontinwament l-isfidi li ġejjin u li jiżviluppaw u jużaw ħiliet, teknoloġiji u metodi l-aktar moderni biex jiffaċilitaw u jikkontrollaw il-kummerċ bil-mod l-aktar effiċjenti u effettiv;

Jenfasizza l-importanza li pajjiżi kandidati jkunu konformi ma' l-istandards ta' l-UE fil-qasam tad-dwana u jirrikonoxxi l-għajnuna teknika lill-pajjiżi kandidati mogħtija mill-Kummissjoni u mill-Istati Membri;

It-tisħiħ tal-koperazzjoni

Jilqa" b'sodisfazzjon il-konklużjonijiet ewlenin tad-diversi seminars organizzati bħala parti mill-Programm Customs 2013, partikolarment biex jittejjeb in-netwerk ta' koperazzjoni bejn l-awtoritajiet doganali u ta' sorveljanza tas-suq, u sabiex jittejjeb l-immaniġġjar tar-riskju u jiġu skambjati l-esperjenzi, l-għarfien u l-aqwa prattika fir-rigward tal-koperazzjoni u l-kontroll;

Iqis li l-koperazzjoni hija essenzjali biex tkun żgurata l-effikaċja tas-servizzi doganali ta" l-UE fid-dawl tal-ħafna theddid li jridu jikkumbattu;

Jistieden għalhekk lill-Istati Membri biex isaħħu l-koperazzjoni amministrattiva bejn l-awtoritajiet doganali tagħhom u bejn id-dwana u aġenziji governattivi oħra, bħall-awtoritajiet veterinarji u l-entitajiet responsabbli mis-sikurezza tal-prodotti, sabiex ikun żgurat li l-amministrazzjoni tal-fruntieri esterni ta' l-UE tkun responsabiltà komuni u sabiex ikunu garantiti s-sigurtà u s-sikurezza taċ-ċittadini ta" l-UE;

Jistieden lill-Kummissjoni biex ittejjeb il-koperazzjoni ma" l-imsieħba kummerċjali permezz ta" programmi eżistenti u futuri ta" koperazzjoni bejn id-dwani sabiex ikun iffaċilitat il-kummerċ għal negozjanti affidabbli u sabiex tkun żgurata s-sigurtà tal-katina ta" forniment;

Jisħaq fuq l-importanza li jkun żgurat li l-partijiet interessati ekonomiċi kollha jkunu rappreżentati fil-Kumitat tal-Kodiċi Doganali;

Japprova l-iffirmar tad-diversi ftehimiet iffirmati mill-Komunità Ewropea ma" l-imsieħba kummerċjali ewlenin tagħha madwar id-dinja;

Jistieden lill-Kummissjoni u lill-Istati Membri biex isaħħu l-koperazzjoni internazzjonali fil-qafas ta" l-organizzazzjonijiet internazzjonali (id-WTO l-Organizzazzjoni Dinjija tad-Dwana) u ma" pajjiżi terzi fil-qasam tad-dwana; jiġbed l-attenzjoni li l-għan ta" dan huwa li jkun hemm kontroll doganali aktar effettiv u li jkunu promossi l-istandards ta" l-UE filwaqt li l-kummerċ ikun jista" jkun ta" benefiċċju għall-UE u għall-imsieħba kummerċjali tagħha; jiġbed l-attenzjoni wkoll li dan jippermetti

b'mod partikulari, li jitwaqqfu operazzjonijiet konġunti u proġetti pilota sabiex tissaħħaħ il-koperazzjoni fil-prattika bejn l-UE u uffiċjali doganali ta" pajjiżi terzi;

Kwistjonijiet ta" sigurtà

Jistieden lill-Istati Membri biex isaħħu aktar l-irwol tad-dwana fil-ġlieda kontra l-perikli partikulari marbuta mal-prodotti foloz, b'mod partikulari mal-mediċini u l-ġugarelli foloz;

Jistieden lill-Kummissjoni biex iżżomm l-oppożizzjoni tagħha għal-leġiżlazzjoni reċenti ta" l-Istati Uniti dwar l-iskannjar ta'100% ta" kontejners marittimi f'portijiet barranin; jiġbed l-attenzjoni li ma ntweriex li din id-deċiżjoni unilaterali mill-Istati Uniti hija meħtieġa u li hija effettiva fis-sens ekonomiku u fir-rigward tas-sigurtà;

Iqis li r-Regolament (KE) Nru 648/2005 tal-Parlament Ewropew u tal-Kunsill tat-13 ta' April 2005 li temenda r-Regolament tal-Kunsill (KEE) Nru 2913/92 li jistabilixxi l-Kodiċi Komunitarju għad-Dwana ĠU L 117, 4.5.2005, p.13.

("l-emenda dwar is-sigurtà") diġà jissodisfa l-aspettattivi ta" l-awtoritajiet ta" l-Istati Uniti fir-rigward tal-kontroll tas-sigurtà fl-Ewropa;

It-titjib ta' l-effiċjenza, l-effikaċja u r-rendiment tas-Suq Intern

Jilqa" b'sodisfazzjon iż-żewġ inizjattivi li l-awtoritajiet doganali Komunitarji bi ħsiebhom jiżviluppaw fl-għaxar snin li ġejjin biex jaqdu liċ-ċittadini ta" l-UE bl-aħjar mod possibbli, partikolarment il-proposta dwar is-sistemi doganali elettroniċi, diġà approvata mill-Parlament, u t-twaqqif ta" netwerk Ewropew ta" laboratorji doganali bil-għan ta" interpretazzjoni uniformi ta" l-istandards tekniċi ġodda ta" l-UE, u jappoġġja kull inizjattiva oħra li jkollha l-istess skop;

Jirrikonoxxi li din il-modernizzazzjoni se tippermetti li tiħrax il-ġlieda kontra l-prodotti perikolużi u li jissaħħaħ il-ħarsien tal-konsumatur;

Jistieden lill-Istati Membri biex jiżviluppaw metodi ta' ħidma u teknoloġija ġodda b'mod sinkronizzat u armonizzat u sabiex tkun żgurata implimentazzjoni koordinata u komuni tal-leġiżlazzjoni doganali; jistieden lill-Kummissjoni biex timmoniterja mill-qrib l-applikazzjoni uniformi tal-leġiżlazzjoni doganali fl-Istati Membri u biex tlesti rapport għall-Parlament;

Jistieden lill-Istati Membri biex jipprovdu lill-awtoritajiet doganli b'riżorsi biżżejjed (teknoloġiċi u umani) u investimenti lid-dwani biex jagħmlu xogħolhom, jimplimentaw sistemi ġodda bla karti u jħarrġu l-istaff tagħhom;

Jistieden lill-Istati Membri biex jiżguraw livell għoli ta" koperazzjoni bejn l-awtoritajiet doganali u l-komunità kummerċjali biex tittejjeb il-konformità u titnaqqas il-burokrazija, b'mod partikulari billi jintuża approċċ ta" mmaniġġjar tar-riskji u billi jiġu żviluppati servizzi tat-tip "Single Window/One Stop Shop";

Jistieden lill-Kummissjoni biex tagħti attenzjoni partikulari lill-problemi li jaffaċċjaw l-SMEs, speċifikament permezz ta' ffaċilitar tal-proċess għall-adattament tas-sistemi IT tagħhom għal dawk użati mill-amministrazzjonijiet doganali, bl-inqas spejjeż possibbli, u permezz ta' simplifikar tal-proċeduri biex ikun żgurat l-istatus ta' "operatur ekonomiku awtorizzat";

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-gvernijiet ta' l-Istati Membri.


Lejn Karta Ewropea dwar id-Drittijiet tal-Konsumaturi ta" l-Enerġija

Riżoluzzjoni tal-Parlament Ewropew tad-19 ta" Ġunju 2008 dwar Karta Ewropea dwar id-Drittijiet tal-Konsumaturi ta" l-Enerġija ( 2008/2006(INI) )

Il-Parlament Ewropew

wara li kkunsidra l-proposta tal-Kummissjoni għal direttiva tal-Parlament Ewropew u tal-Kunsill li temenda d-Direttiva 2003/54/KE dwar regoli komuni għas-suq intern fil-qasam ta' l-elettriku ( COM(2007)0528 ),

wara li kkunsidra l-proposta tal-Kummissjoni għal direttiva tal-Parlament Ewropew u tal-Kunsill li temenda d-Direttiva 2003/55/KE dwar regoli komuni għas-suq intern tal-gass naturali ( COM(2007)0529 ),

wara li kkunsidra l-konklużjonijiet tal-Kunsill tal-15 ta' Frar 2007 dwar Politika dwar l-Enerġija għall-Ewropa (6271/2007),

wara li kkunsidra l-Komunikazzjoni tal-Kummissjoni bit-titolu "Politika dwar l-Enerġija għall-Ewropa" ( COM(2007)0001 ),

wara li kkunsidra l-Komunikazzjoni tal-Kummissjoni bit-titolu "Inkjesta skond l-Artikolu 17 tar-Regolament (KE) Nru 1/2003 fis-setturi Ewropej tal-gass u ta" l-elettriku ( COM(2006)0851 ),

wara li kkunsidra d-dokument ta" ħidma ta" l-istaff tal-Kummissjoni dwar ir-rapport ta' implimentazzjoni dwar il-prospetti għas-suq intern fil-gass u fl-elettriku ( SEC(2006)1709 ), dokument ta" appoġġ għall-Komunikazzjoni tal-Kummissjoni ( COM(2006)0841 ),

wara li kkunsidra d-dokument ta" ħidma ta" l-istaff tal-Kummissjoni bit-titolu "Id-data tal-politika ta" l-enerġija ta" l-UE" ( SEC(2007)0012 ),

wara li kkunsidra d-Direttiva tal-Kunsill 2004/67/KE tas-26 ta" April 2004 dwar miżuri sabiex tiġi assigurata s-sigurtà tal-provvista tal-gass naturali ĠU L 127, 294.2004, p.

wara li kkunsidra r-Rapport Annwali tar-Regolaturi Ewropej ta" l-Enerġija għall-perjodu bejn l-1 ta" Jannar 2006 u l-31 ta" Diċembru 2006 lill-membri kollha tal-Kunsill tar-Regolaturi Ewropej ta' l-Enerġija u l-Grupp ta' Regolaturi Ewropej għall-Elettriku u l-Gass, il-Parlament Ewropew, il-Kunsill u l-Kummissjoni Ewropea, magħmul skond l-Artikolu 3(8) tad-Deċiżjoni tal-Kummissjoni 2003/796/KE tal-11 ta" Novembru 2003 sabiex jiġi stabbilit il-Grupp ta" Regolaturi Ewropej għall-Elettriku u għall-Gass 2 ĠU L 296, 14.11.2003, p.

wara li kkunsidra l-Konklużjonijiet tal-Presidenza tal-Kunsill Ewropew tat-8-9 ta" Marzu 2007, dwar l-approvazzjoni mill-Kunsill Ewropew ta" "Pjan ta" Azzjoni tal-Kunsill Ewropew (2007-2009) – Politika ta" l-Enerġija għall-Ewropa" (7224/2007),

wara li kkunsidra l-Komunikazzjoni tal-Kummissjoni bit-titolu "Lejn l-adozzjoni ta' Karta Ewropea dwar id-Drittijiet tal-Konsumaturi ta" l-Enerġija"( COM(2007)0386 ),

wara li kkunsidra l-Artikolu 45 tar-Regoli ta" Proċedura tiegħu,

wara li kkunsidra r-Rapport tal-Kumitat għas-Suq Intern u l-Ħarsien tal-Konsumatur u l-opinjoni tal-Kumitat dwar l-Industrija, ir-Riċerka u l-Enerġija ( A6-0202/2008 ),

billi l-prinċipji ta" l-inklużjoni soċjali, l-opportunitajiet ugwali għal kulħadd u aċċess ġust għal tagħrif fl-era diġitali jfissru li huwa essenzjali għal kull cittadin ta" l-Unjoni li jkollu aċċess għall-enerġija bi prezz raġonevoli,

billi l-konsumaturi – b'mod speċjali individwi u intrapriżi żgħar u ta" daqs medju (SMEs) – għandhom għodod u opportunitajiet limitati għad-dispożizzjoni tagħhom biex jirrappreżentaw l-interessi tagħhom b'mod effettiv,

billi l-għoti adegwat ta" enerġija jikkostitwixxi wieħed mill-elementi ewlenin sabiex tinkiseb il-parteċipazzjoni b'suċċess taċ-ċittadini fil-ħajja soċjali u ekonomika,

billi l-Karta Ewropea dwar id-Drittijiet tal-Konsumaturi ta" l-Enerġija (il-Karta) tikkostitwixxi appell u stimolu għall-gvernijiet, għar-regolaturi ta" l-enerġija u għall-industrija, rappreżentati mill-imsieħba soċjali kollha, sabiex jikkontribwixxu b'mod konkret biex jassiguraw li l-interessi tal-konsumaturi ta" l-enerġija jkunu qegħdin jiġu kkunsidrati f'suq ta" l-enerġija ta" l-UE li huwa soċjali, ambjentali u kompetittiv,

billi fi swieq b'kompetizzjoni mhux perfetta, bħas-settur ta" l-enerġija, l-mekkaniżmi tas-suq biss mhux dejjem jassiguraw l-aħjar interessi tal-konsumatur, protezzjoni ġenerali tal-konsumatur, minbarra obbligi għas-servizz pubbliku għall-enerġija speċifiċi għas-suq, iridu jkunu indirizzati u infurzati,

billi d-data disponibbli tissuġġerixxi li l-Istati Membri għamlu biss użu limitat mill-obbligi tas-servizzi pubbliċi mmirati sabiex jindirizzaw il-bżonnijiet ta' konsumaturi vulnerabbli,

billi għandu jkun hemm enfasi kbir fuq l-irwol mogħti lill-Awtoritajiet Regolatorji Nazzjonali (NRAs), li għandhom ikunu indipendenti minn kwalunkwe interess pubbliku jew privat u jkollhom il-kompetenza sabiex jimmonitorjaw is-swieq ta" l-enerġija, inklużi l-prezzijiet u l-komponenti kollha tagħhom, u sabiex jintervjenu u jagħtu sanzjonijiet jekk dawn ikunu neċessarji,

billi r-riżoluzzjoni ta" tilwim tal-konsumatur fil-qasam ta" l-enerġija mhix koperta biżżejjed bil-leġiżlazzjoni, u billi r-riżoluzzjoni ta" tilwim bħal dan hija indirizzata b'numru ta' awtoritajiet differenti, u konsumaturi li ma jafux lil min iridu jikkuntattjaw,

billi l-miri ta" l-UE rigward enerġija li tiġġedded għandhom ikunu integrati fil-Karta Ewropea għad-Drittijiet tal-Konsumaturi ta" l-Enerġija biex il-konsumaturi jkunu permessi li jagħżlu sorsi ta' enerġija li huma koerenti ma" dawn il-miri,

Il-Karatteristiċi tal-Karta

Jenfasizza l-fatt li l-provvista ta" l-enerġija hija element ewlieni għal suċċess fil-parteċipazzjoni taċ-ċittadini fil-ħajja soċjali u ekonomika;

Ifakkar li, għalkemm id-drittijiet tal-konsumaturi diġà huma mħarsa mil-leġiżlazzjoni Komunitarja fis-seħħ, huma ħafna d-drabi li ma jkunux irrispettati; jenfasizza li t-tisħiħ tal-miżuri għall-ħarsien tal-konsumatur jistgħu jinkisbu l-aktar b'implimentazzjoni aktar effettiva tal-leġiżlazzjoni;

Jinnota li l-adozzjoni tal-pakkett ta' proposti rigward is-swieq ta' l-elettriku u tal-gass naturali (il-proposti tat-'Tielet pakkett') li l-Parlament qiegħed jiddibatti bħalissa se jsaħħaħ ulterjorment il-qafas legali għall-ħarsien tal-konsumaturi ta' l-enerġija;

Iqis li l-ħarsien futur tal-konsumaturi ta' l-enerġija għandu jkompli jkun ibbażat fuq azzjoni konġunta mill-Unjoni Ewropea u l-Istati Membri, filwaqt li l-prattiki għall-ħarsien individwali tal-konsumatur fis-suq ta' l-enerġija jista' jkollhom effetti differenti fid-diversi Stati Membri.

Applikazzjoni konsistenti tal-prinċipju ta' sussidjarjetà huwa għalhekk essenzjali;

Jenfasizza l-ħtieġa assoluta li tissaħħaħ il-protezzjoni tal-konsumatur dwar kwistjonijiet ta" enerġija u biex il-Karta tintuża bħala għodda li tigwida għal awtoritajiet Ewropej u nazzjonali, kif ukoll entitajiet privati, sabiex id-drittijiet tal-konsumaturi jiġu assigurati u infurzati b'mod effettiv;

Jinnota l-Artikolu 3 ta", u l-Anness A mad-Direttivi 2003/54/KE Direttiva 2003/54/KE tal-Parlament Ewropew u tal-Kunsill tas-26 ta' Ġunju 2003 dwar regoli komuni għas-suq intern ta' l-elettriċità (ĠU L 176, 15.7.2003, p.37).

u 2003/55/KE Direttiva 2003/55/KE tal-Parlament Ewropew u tal-Kunsill tas-26 ta' Ġunju 2003 dwar regoli komuni għas-suq intern tal-gass naturali (ĠU L 176, 15.7.2003, p.57).

dwar is-suq intern fl-elettriku u fil-gass naturali, kif emendat mill-proposti tat-"Tielet Pakkett" jenfasizza l-ħtieġa għal infurzar aħjar fil-livell nazzjonali;

Iqis il-Karta bħala dokumentta" l-informazzjoni, li tiġbor, tikkjarifika u tikkonsolida d-drittijiet għall-enerġija tal-konsumaturi kif diġà adottati fil-leġiżlazzjoni eżistenti ta" l-UE; jilqa" b'sodisfazzjon għalhekk il-pjan tal-Kummissjoni li joħloq għodda fuq l-internet dwar id-drittijiet tal-konsumaturi għall-enerġija, iżda jenfasizza l-ħtieġa għal strateġija ta" komunikazzjoni aktar wiesgħa għall-konsumaturi li m'għandhomx aċċess għall-internet jew li għalihom l-internet huma mezz ta" komunikazzjoni mhux xieraq;

Jinnota li l-Karta trid tilħaq ukoll il-ħtiġijiet ta" utenti professjonali żgħar, li spiss jiffaċċjaw l-istess problemi bħala konsumaturi ordinarji ta" l-enerġija;

Aċċess għat-Trasmissjoni u d-Distribuzzjoni tal-Grids u l-Provvista

Ifakkar li s-suq Ewropew ta' l-enerġija jkompli jkun ikkaratterizzat minn għadd kbir ta' monopolji.

Dan inaqqas il-libertà ta' l-għażla u l-possibilità ta" bdil tal-fornitur malajr u bla ħlas, iżid in-nuqqas ta' tagħrif u, bħala riżultat, iżid il-vulnerabilità tal-konsumaturi.

Huwa importanti li jiġi żgurat li jsiru sforzi biex jinħoloq suq uniku u kompetittiv ta" l-enerġija u biex, b'mod partikulari, jitħarsu l-klijenti vulnerabbli;

Jenfasizza li l-konsumaturi Ewropej ta" l-elettriku u tal-gass għandhom id-dritt li jgawdu d-dritt li jkunu mqabbdin man-networks u li jiġu fornuti b'elettriku u gass b'tariffi u prezzijiet raġonevoli, trasparenti, mhux diskriminatorji u faċilment komparabbli, inklużi prezzijiet u tariffi aġġustati li jirriżultaw mill-mekkaniżmi ta" indiċjar rispettivi tagħhom; in-nuqqas ta" diskriminazzjoni għandu jinkludi projbizzjoni fuq miżati diskriminatorji fuq ċerti metodi ta" pagament, b'mod partikulari għal dawk il-konsumaturi, spiss vulnerabbli, li jħallsu permezz ta" miter ta" qabel il-pagament;

Jenfasizza li għandha tingħata attenzjoni speċjali għall-protezzjoni tal-konsumatur u għandhom jittieħdu miżuri ta" protezzjoni sabiex tiġi evitata kwalunkwe qtugħ ta' konnessjoni minn mal-grid; l-Istati Membri għandhom jaħtru fornitur ta" l-aħħar għażla u għandhom jinfurmaw lill-konsumaturi b'dan; mekkaniżmu bħal dan għandu jiġi stabbilit mil-leġiżlazzjoni nazzjonali;

Jenfasizza li n-nuqqas ta" konnessjoni min-network għandu jitqies biss bħala l-aħħar possibilità ta" soluzzjoni f'każi ta" arretrati ta" pagamenti min-naħa ta" konsumaturi, b'mod speċjali fir-rigward ta" konsumaturi vulnerabbli u perjodi ta" vaganzi; il-fornituri għandhom japplikaw il-prinċipju ta" proporzjonalità, kif ukoll jinnotifikaw lill-konsumatur individwalment, qabel ma jipproċedu b'azzjoni bħal din;

Jenfasizza l-ħtieġa li tkun żgurata l-protezzjoni tad-drittijiet universali, b'mod speċjali fir-rigward ta" l-aċċess għal enerġija għal gruppi soċjali, ekonomiċi u reġjonali differenti permezz ta" stabilità u sigurtà tal-provvista, kif ukoll l-effettività ta" networks, bil-promozzjoni ta" koperazzjoni fil-livell reġjonali bejn l-Istati Membri u pajjiżi ġirien b'perspettiva Ewropea;

Jitlob lill-Istati Membri sabiex jassiguraw li l-konsumatur ikun jista" jibdel għal fornitur ġdid b'mod faċli u f'perjodu ta" żmien li ma jkunx itwal minn xahar, mingħajr ħlas;

Tariffi, Prezzijiet

Jenfasizza li l-prezzijiet Ewropej ta" l-elettriku u tal-gass għandhom ikunu raġjonevoli, faċilment komparabbli, u trasparenti kif ukoll ibbażati fuq il-konsum reali ta" l-enerġija; prezzijiet ippubblikati, tariffi, mekkaniżmi ta" indiċjar u kundizzjonijiet għandhom ikunu aċċessibbli faċilment għall-konsumatur permezz ta' sett ta' għodda komprensiv u li jinftiehem faċilment; minbarra dan, huma għandhom ikunu komunikati minn qabel lil u mmonitorjati jew approvati mir-regolatur nazzjonali indipendenti;

Jenfasizza li hija użanza ta" obbligu kuntrattwali ta" fornituri li jwettqu kalkolu, fuq bażi regolari u f'dati determinati minn qabel, biex jiżguraw li l-konsumaturi jħallsu skond il-kwantità attwali ta" enerġija li huma użaw; jekk il-fornituri ma jkunux jistgħu jikkonformaw ma" obbligu bħal dan, pereżempju, għal raġunijiet tekniċi, il-konsum ta" l-enerġija għandu jkun ikkalkulat fuq il-bażi ta" kriterji raġonevoli u trasparenti, li huma stipulati b'mod ċar fil-kuntratt;

Jenfasizza f'dan ir-rigward l-iżvilupp ta' protagonisti tas-suq li jispeċjalizzaw fil-pubblikazzjoni ta' informazzjoni li titqabbel rigward prezzijiet tal-fornituri, tariffi u kundizzjonijiet, kif ukoll provvediment ta' appoġġ fis-sostituzzjoni ta' fornituri;

Jistieden lill-Istati Membri biex jippromwovu miters intelliġenti, li jipprovdu lill-konsumaturi b'perspettiva ċara dwar il-konsum reali ta' l-enerġija u għalhekk jikkontribwixxu għal effiċjenza ta' l-enerġija aħjar; ifakkar fil-ħtiġijiet ta" l-Artikolu 13 tad-Direttiva 2006/32/KE tal-Parlament Ewropew u tal-Kunsill tal-5 ta' April 2006 dwar l-effiċjenza ta' l-użu finali ta' l-enerġija u s-servizzi ĠU L 114, 27.4.2006, p.

ta' l-enerġija rigward il-provvista ta" miters intelliġenti; jistieden b'urġenza lill-Kummissjoni u lill-Istati Membri biex jimplimentaw u jinfurzaw ir-rekwiżiti dwar il-metraġġ u l-ħruġ ta' kontijiet stabbiliti f'dik id-Direttiva, fl-interess ta' l-informazzjoni lill-konsumatur u l-enerġija;

Iqis li l-Istati Membri għandhom jiżguraw li l-installazzjoni ta" miters intelligenti ssir bl-inqas tfixkil lill-konsumatur fi żmien għaxar snin mid-dħul fis-seħħ tal-proposti tat-Tielet Pakkett (Direttivi ta' Emenda 2003/54/KE u 2003/55/KE) u għandha tkun responsabilità tal-kumpaniji tad-distribuzzjoni u tal-forniment ta' l-enerġija.

L-Awtoritajiet Regolatorji Nazzjonali (NRAs) għandhom ikunu responsabbli għall-monitoraġġ tal-proċess ta" dan l-iżvilupp u sabiex jistabbilixxu standards komuni għal dan l-għan.

L-Istati Membri għandhom ikunu mitluba li jiżguraw li l-istandards, li jistabbilixxu disinn tekniku u rekwiżiti operazzjonali minimi għall-miters, għandhom jindirizzaw il-kwistjonijiet ta" l-interoperabilità sabiex jipprovdu benefiċċju massimu bl-inqas spiża għall-konsumatur;

Informazzjoni / kuntratti

Biex tiġi ssalvagwardjata t-trasparenza, jenfasizza l-bżonn li jiġi żviluppat mudell għal fatturi standard fuq il-bażi ta' l-aqwa prattika; sabiex jiġi żgurat li dawn ikunu jistgħu jitqabblu; jenfasizza l-ħtieġa li tiġi żviluppata informazzjoni standard kuntrattwali minn qabel u kuntrattwali, inkluża informazzjoni tad-drittijiet tal-konsumatur skond il-Karta;

Jitlob lill-Istati Membri sabiex idaħħlu fis-seħħ punt ta" dħul fiżiku wieħed għal kwalunkwe talba għal informazzjoni mill-konsumaturi, pereżempju permezz ta' regolaturi nazzjonali ta' l-enerġija, u b'hekk jiffaċilitaw l-aċċess għal konsumatur għal informazzjoni u fl-istess waqt jiżguraw li tkun disponibbli informazzjoni qrib tal-konsumaturi kemm jista" jkun f'termini ta" post, żmien, għodod u dettall;

22 Jenfasizza l-ħtieġa għall-Kummissjoni biex tiżviluppa, b'koperazzjoni ma" l-NRAs, kriterji ta" kwalità biex ikunu applikati għal servizzi relatati mal-konsumatur, inklużi 'call centres";

Huwa ta" l-opinjoni li s-simulatur tat-tariffi għandu jkun disponibbli fuq il-websites tal-fornituri u tar-regolatur nazzjonali indipendenti; jenfasizza li l-konsumaturi għandhom, fuq bażi regolari jiġu infurmati dwar il-konsum ta" l-enerġija tagħhom;

Jenfasizza l-ħtieġa li l-fornituri jkunu obbligati li jinfurmaw lill-konsumaturi bil-promulgazzjoni tal-Karta;

Miżuri soċjali

Jikkundanna l-fatt li konsumaturi vulnerabbli ta' l-enerġija għandhom problemi serji li għandhom jiġu indirizzati b'mod espliċitu fis-sistemi ta' sigurtà soċjali nazzjonali jew miżuri oħra ekwivalenti;

Jistieden lill-Istati Membri biex jinvestu bħala prijorità f'miżuri komprensivi għall-effiċjenza fl-enerġija għall-familji bi dħul baxx, u b'hekk jindirizzaw b'mod strateġiku, kemm il-problema tal-faqar fir-rigward tal-fjuwil kif ukoll il-mira ta" "20% sa l-2020"fl-effiċjenza ta" l-enerġija adottata fil-Kunsill Ewropew tar-Rebbiegħa ta" l-2007.

Jistieden lill-Kummissjoni sabiex tipprovdi gwida għal definizzjoni komuni ta" l-obbligi ta" servizz pubbliku u biex tissorvelja l-implimentazzjoni mill-Istati Membri ta" l-obbligi kif stabbiliti fl-Artikolu 3 u fl-Anness A tad-Direttivi 2003/54/KE u 2003/55/KE;

Jistieden lill-Kummissjoni biex tiddefinixxi d-definizzjoni ta" faqar enerġetiku;

Jistieden lill-Istati Membri sabiex jistabbilixxu Pjanijiet ta" Azzjoni Nazzjonali dwar l-Enerġija li jindirizzaw il-faqar fl-aċċess għall-enerġija u sabiex jikkomunikaw dawn il-miżuri lill-Aġenzija Ewropea għall-Kooperazzjoni tar-Regolaturi ta' l-Enerġija; jistieden lill-Aġenzija sabiex timmonitorja, f'koperazzjoni ma" l-awtoritajiet nazzjonali, dawn il-miżuri u sabiex tikkomunika l-miżuri ta" suċċess; jenfasizza li għandha ssir valutazzjoni li teżamina kif is-sistemi individwali ta' sigurtà soċjali nazzjonali u s-sistemi ta' tassazzjoni jikkunsidraw ir-riskji assoċjati mal-faqar ta' l-enerġija;

Miżuri ambjentali

Jenfasizza li l-fornituri u l-operaturi tan-network għandhom jipproċedu b'mod responsabbli għall-ambjent, u jwettqu kull sforz possibbli biex iżommu t-tniġġis tas-CO2 kif ukoll il-produzzjoni ta" l-iskart radjuattiv, fl-aktar livelli baxxi possibbli previsti fil-liġi applikabbli;

Iqis li għandha tingħata prijorità għal sorsi ta" enerġija li tiġġedded, sħana u enerġija magħquda flimkien u ġenerazzjoni magħquda oħra, u li d-dritt tal-konsumaturi biex iwettqu għażla infurmata favur enerġiji li jiġġeddu għandu jkun rikonoxxut fil-Karta; għalhekk iqis li l-konsumaturi kollha għandhom ikunu infurmati b'mod oġġettiv, trasparenti u mhux diskriminatorju dwar is-sorsi ta' enerġija disponibbli lilhom;

Jenfasizza l-ħtieġa li l-Artikolu 3(6) tad-Direttiva2003/54/KE jiġi implimentat fil-prattika, skond liema l-Istati Membri għandhom jiżguraw li l-konsumaturi jirċievu informazzjoni ta" min jorbot fuqha dwar it-taħlita ta" l-enerġija tal-fornitur u l-impatt ambjentali ta" l-elettriku prodott mit-taħlita ta" l-enerġija tal-fornitur;

L-Awtoritajiet Regolatorji Nazzjonali

Jenfasizza l-eżistenza ta" l-NRAs fl-Istati Membri iżda jikkundanna s-setgħat limitati tagħhom illum; huwa ta" l-opinjoni li l-Istati Membri għandhom jiżguraw li l-NRAs ikollhom setgħat u riżorsi statutorji suffiċjenti, u li huma lesti jużawhom;

Jesprimi l-konvinzjoni tiegħu li r-regolaturi nazzjonali għandu jkollhom irwol ċentrali fil-ħarsien tal-konsumatur; jemmen, għal din ir-raġuni, li l-proposti mmirati lejn it-tisħiħ tas-setgħat u l-indipendenza tar-regolaturi, fosthom id-dritt li jiġu imposti sanzjonijiet fuq il-fornituri li ma jikkonformawx mal-liġi Komunitarja rigward din il-kwistjoni, għandhom ikunu appoġġati;

Huwa ta" l-opinjoni li l-NRAs għandhom ikunu indipendenti minn kwalunkwe interess pubbliku jew privat u jkollhom mill-anqas il-kompetenza:

li japprovaw il-prinċipji li jiddeterminaw it-tariffi tan-network jew it-tariffi attwali tal-grids u eventwalment il-mekkaniżmi ta" indiċjar tagħhom,

li jimmonitorjaw il-prezzijiet u l-komponenti kollha tagħhom, inklużi l-mekkaniżmi ta" indiċjar tagħhom,

li jimmonitorjaw, jikkontrollaw u jinfurzaw l-informazzjoni dwar il-konsumatur ipprovduta mill-fornituri għal mill-inqas l-ewwel ħames snin wara li s-suq ikun liberalizzat b'mod sħiħ u sa dan iż-żmien kif intwera li l-fornituri jkollhom u se jkomplu jipprovdu lill-konsumaturi b'informazzjoni relevanti, trasparenti u imparzjali,

jipproteġu lill-konsumaturi kontra prattiki kummerċjali inġusti u, f'dan ir-rigward, jikkooperaw ma" l-awtoritajiet tal-kompetizzjoni kompetenti;

L-Istati Membri għandhom jiżguraw li l-NRAs għandhom is-setgħat neċessarji sabiex jimmonitorjaw l-offerti fuq l-elettriku u l-gass li huma disponibbli fuq is-suq.

Għalhekk, huma jkollhom aċċess għall-elementi deċiżivi kollha li jiddeterminaw il-prezzijiet, inklużi mill-inqas, it-termini u l-kundizzjonijiet tal-kuntratti tal-gass u ta" l-elettriku u l-formoli ta" l-indiċi;

Jenfasizza l-ħtieġa li jiġi żgurat li l-kompetenzi ta" l-NRAs jiġu inkorporati fl-Artikolu 22c propost tad-Direttiva 2003/54/KE u l-Artikolu 24c propost tad-Direttiva 2003/55/KE;

Jenfasizza l-ħtieġa għal approċċ Ewropew integrat ta" l-attivitajiet ta" l-NRAs li huma koordinati mill-Aġenzija Ewropea;

Jistieden lill-Istati Membri sabiex idaħħlu fis-seħħ, kemm jista' jkun qrib il-konsumaturi, punt ta" dħul komuni għal kull tip ta' lment tal-konsumaturi u biex jinkoraġġixxu r-riżoluzzjoni ta" ilmenti bħal dawn permezz ta" metodi alternattivi ta" riżoluzzjoni ta" tilwima;

Jenfasizza li l-konsumaturi kollha għandu jkollhom id-dritt għal provvista ta' servizz, indirizzar ta' lment u riżoluzzjoni ta' tilwima alternattiva mill-fornitur tas-servizz tagħhom ta' l-enerġija bi qbil ma" standards internazzjonali inklużi ISO 10001, ISO 10002 u ISO 10003 u aktar standards ISO żviluppati f'dan il-qasam;

Jistieden lill-Kummissjoni u lill-Istati Membri biex jiżguraw li l-ombudsmen jingħataw is-setgħa li jitrattaw b'mod effettiv l-ilmenti kif ukoll li jipprovdu informazzjoni dwar kwistjonijiet ta' l-enerġija lill-konsumaturi;

L-organizzazzjonijiet tal-konsumaturi

Jirrikonoxxi l-irwol importanti ta" l-organizzazzjoni tal-konsumaturi sabiex din tassigura li jsir kollox biex jinkiseb livell għoli ta" drittijiet għall-konsumaturi ta" l-enerġija madwar l-UE; l-Istati Membri kollha għandhom jiżguraw li l-organizzazzjonijiet tal-konsumatur ikollhom riżorsi suffiċjenti biex jindirizzaw servizzi essenzjali, inklużi l-gass u l-elettriku;

Jistieden lill-Kummissjoni u lill-Istati Membri biex jiżguraw l-iżvilupp sostenibbli ta" servizzi ta" l-enerġija; jenfasizza l-irwol importanti ta" organizzazzjonijiet tal-konsumatur u ta" l-NRAs fil-promozzjoni ta" konsum sostenibbli billi tinġibed l-attenzjoni kemm tal-konsumaturi u tal-kumpaniji għal, b'mod partikulari, it-taħlita ta" l-enerġija, il-bidla fil-klima u l-influwenza tal-konsumaturi fuq l-iżvilupp tas-settur;

Jirrakkomanda li l-Istati Membri jipprovdu appoġġ finanzjarju lill-organizzazzjonijiet tal-konsumatur biex huma jkunu jistgħu jħarrġu l-istaff tagħhom u b'hekk ikunu f'pożizzjoni aħjar biex jipprovdu assistenza fil-proċess leġiżlattiv, meta jinfurmaw u jedukaw lill-konsumaturi u fir-riżoluzzjoni ta' tilwim tal-konsumatur;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-gvernijiet ta" l-Istati Membri.


L-awtorizzazzjoni tal-karkass tat-tjur

Riżoluzzjoni tal-Parlament Ewropew tad-19 ta' Ġunju 2008 dwar l-awtorizzazzjoni tal-karkass tat-tjur

Il-Parlament Ewropew

wara li kkunsidra r-Regolament (KE) Nru 853/2004 tal-Parlament Ewropew u tal-Kunsill tad-29 ta'April 2004 li jistabbilixxi regoli speċifiċi ta" iġjene li huma applikabbli għall-oġġetti ta" l-ikel li ġejjin mill-annimali ĠU L 139, 30.4.2004, p.55.

wara li kkunsidra r-Regolament tal-Kunsill (KE) Nru 1234/2007 tat-22 ta" Ottubru 2007 li jistabbilixxi l-organizzazzjoni komuni tas-swieq fis-settur agrikolu u dispożizzjonijiet speċifiċi f'dak li jirrigwarda ċerti prodotti ta" dan is-settur (regolament uniku ta" l-OKS) ĠU L 299, 16.11.2007, p.1.

wara li kkunsidra r-Regolament (KE) Nru 2160/2003 tal-Parlament Ewropew u tal-Kunsill tas-17 ta" Novembru 2003 dwar il-kontroll tas-salmonella u ta" aġenti żoonotiċi speċifiċi oħra preżenti fil-katina ta" l-ikel ĠU L 325, 12.12.2003, p.1.

wara li kkunsidra r-Regolament (KE) Nru 882/2004 tal-Parlament Ewropew u tal-Kunsill tad-29 ta" April 2004 li jirrigwarda l-kontrolli uffiċjali li jsiru biex tkun żgurata l-konformità mal-leġiżlazzjoni dwar l-għalf għall-annimali u l-oġġetti ta' l-ikel u mad-dispożizzjonijiet li jirrigwardaw is-saħħa ta' l-annimali u l-benesseri ta' l-annimali ĠU L 165, 30.4.2004, p.1.

wara li kkunsidra d-Direttiva 91/271/KEE tal-Kunsill tal-21 ta" Mejju 1991 dwar it-trattament ta" l-ilmijiet urbani skartati ĠU L 135, 30.5.1991, p.40.

wara li kkunsidra d-Direttiva 98/24/KE tas-7 ta" April 1998 dwar il-ħarsien tas-saħħa u tas-sikurezza tal-ħaddiema kontra r-riskji marbuta ma" aġenti kimiċi fuq il-post tax-xogħol ĠU L 131, 5.5.1998, p.11.

wara li kkunsidra d-Deċiżjoni tal-Kulleġġ tal-Kummissarji datata 28 ta" Mejju 2008 li tapprova l-proposta għal regolament li jemenda ir-Regolament (KE) Nru 853/2004 bil-ħsieb li jawtorizza l-użu ta' ċertu sustanzi antimikrobiċi sabiex ikunu ttrattati l-karkassi tat-tjur maħsuba għall-konsum mill-bniedem,

wara li kkunsidra l-evalwazzjoni rigward l-effetti possibbli ta' erba' sustanzi ta' trattament ta' kontra l-mikrobi fuq it-tfaċċar ta" reżistenza għall-antimikrobiċi, adottata fis-6 ta' Marzu 2008 mill-grupp xjentifiku dwar ir-riskji bijoloġiċi (BIOHAZ) ta" l-Awtorità Ewropea tas-Sikurezza ta" l-Ikel (EFSA) fuq talba tad-direttorat ġenerali tas-saħħa u tal-konsumaturi tal-Kummissjoni,

wara li kkunsidra l-mistoqsija orali tal-Kumitat għall-Ambjent, is-Saħħa Pubblika u s-Sikurezza ta' l-Ikel tiegħu lill-Kummissjoni Ewropea, li sar dibattitu dwarha fit-28 ta" Mejju 2008,

wara li kkunsidra l-Artikolu 103(2) tar-Regoli ta" Proċedura tiegħu,

billi l-proposta tal-Kummissjoni li jkun emendat ir-Regolament (KE) Nru 1234/2007 li jistabbilixxi l-organizzazzjoni komuni tas-swieq fis-settur agrikolu, f'dak li jirrigwarda n-normi tal-kummerċjalizzazzjoni għal-laħam tat-tjur ( COM(2008)0336 ), li għandu l-għan li jimmodifika d-definizzjoni tal-laħam tat-tjur biex ikun awtorizzat il-kummerċjalizzazzjoni ta" dan il-laħam li jkun ġie suġġett għal trattament antimikrobiku għall-finijiet ta" konsum mill-bnedmin,

billi d-deċiżjoni tal-kulleġġ tal-Kummissarji msemmi hawn fuq kellha l-ħsieb li awtorizzata l-utilizzazzjoni ta" erba" sustanzi antimikrobiċi bil-għan li jkunu ttrattati l-karkassi tat-tjur li jkunu maħsuba għall-konsum mill-bnedmin fl-Unjoni Ewropea,

billi din il-proposta tal-Kummissjoni tkompli mad-domanda ta" l-Istati Uniti ta" l-Amerika li tkun awtorizzata l-importazzjoni lejn l-Unjoni tal-produzzjoni tagħha ta" tjur ittrattati b'sustanzi kimiċi jew antimikrobiċi,

billi l-Istati Uniti ta" l-Amerika diġà tista" tesporta laħmijiet tat-tjur fl-Unjoni fi ħdan il-qafas tad-dispożizzjonijiet attwali, bil-kundizzjoni li dawn il-laħmijiet ma jkunux ġew suġġetti għal trattament antimikrobiku,

billi l-prinċipju tal-prekawzjoni huwa espressament imniżżel fit-trattat sa mill-1992; billi l-Qorti tal-Ġustizzja tal-Komunitajiet Ewropej, f'għadd kbir ta" okkażjonijiet, ippreċiżat il-kontenut u l-kamp ta" applikazzjoni ta" dan il-prinċipju fil-liġi Komunitarja peress li huwa wieħed mis-sisien tal-politika ta" ħarsien li ssegwi l-Komunità fil-qasam ta" l-ambjent u tas-saħħa Deċiżjoni tat-23 ta" Settembru 2003 fil-każ C-192/01, Kummissjoni/Danimarka, Ġabra 2003, p.

billi l-awtorizzazzjoni tat-trattament antimikrobiku, jew għall-prodotti impurtati biss jew anke għal dawk ta' l-UE, fiż-żewġ każijiet tfisser standards differenti, għax is-settur Ewropew ġie mġiegħel jinvesti ħafna f'metodu li japplika għall-katina ta' l-ikel kollha, filwaqt li l-Istati Uniti qed tapplika biss soluzzjoni irħisa li tapplika biss għall-aħħar parti tal-katina ta' l-ikel;

billi l-Kummissjoni tagħraf in-nuqqas ta" data xjentifika dwar l-impatt ambjentali u sanitarju ta" l-utilizzazzjoni ta" dawn l-erba' sustanzi antimikrobiċi mressqa għall-awtorizzazzjoni,

billi l-konsumaturi jistgħu jiġu mqarrqa, minħabba li l-proċedura ta' l-ikklorurar tista' tbiddel id-dehra tal-laħam u ġġibu jidher aktar frisk milli fil-fatt hu,I. billi hemm proċess twil ta" adozzjoni u ta" rinfurzar tan-normi u ta" l-istandards komunitarji fil-qasam tas-sikurezza u ta" l-iġjene ta" l-ikel, wara li jkun ġie permess it-tnaqqis ta' l-għadd ta" infezzjonijiet minn aġenti żoonotiċi speċifiċi differenti li jinsabu fil-katina ta" l-ikel,

billi skond evalwazzjoni taċ-Ċentru Amerikan tal-Kontroll tal-Mard (CDC), l-utilizzazzjoni tas-sustanti antimikrobiċi fl-Istati Uniti ta" l-Amerika ma ppermettiex it-tnaqqis ta" l-għadd ta" infezzjonijiet għall-listerija, għas-salmonella u batterji oħra,

billi l-Kunsill għall-Agrikoltura u s-Sajd diġà ddiskuta s-suġġett darbtejn u billi r-reazzjoni ġenerali ta' l-Istati Membri għall-pjanijiet tal-Kummissjoni li tawtorizza t-trattament antimikrobiku tal-karkassi tat-tjur kienet negattiva,

billi ċ-ċaħda bi 316-il vot kontra, l-ebda vot favur u 29 astensjoni tal-proposta imsemmija tal-Kummissjoni mill-membri tal-Kumitat Permanenti tal-katina ta" l-ikel, waqt il-laqgħa tiegħu tat-2 ta" Ġunju 2008, wasslet messaġġ ċar u qawwi qabel is-Samit bejn l-UE u l-Istati Uniti ta" l-Amerika f'Brdo, fl-Islovenja,

billi l-Kummissjoni hija obbligata li tgħaddi l-proposta tagħha lill-Kunsill wara li din kienet irrifjutata mill-Kumitat Permanenti dwar il-Katina ta' l-Ikel u s-Saħħa ta' l-Annimali,

Jesprimi d-diżapprovazzjoni tiegħu fir-rigward ta" din il-proposta tal-Kummissjoni;

Jistieden lill-Kunsill biex jiċħad din il-proposta tal-Kummissjoni;

Huwa ta' fehma qawwija li din il-kwistjoni għandha tiġi ttrattata mill-Kunsill għall-Agrikoltura u s-Sajd u mhux minn konfigurazzjonijiet oħra tal-Kunsill;

4 Jitlob li jiġi kkonsultat u infurmat b'mod sħiħ mill-Kummissjoni qabel ma jittieħdu aktar deċiżjonijiet bi tħejjija għal-laqgħa li jmiss tal-Kunsill Ekonomiku Transatlantiku (TEC), li se sseħħ f'Ottubru 2008;

Jenfasizza li l-awtorizzazzjoni ta" dawn l-erba" trattamenti antimikrobiċi tal-karkassi tat-tjur maħsuba għall-konsum mill-bnedmin tirrappreżenta theddida serja kontra n-normi u l-istandards komunitarji u konsegwenzi indiretti għall-isforzi u għall-adattazzjonijiet li rnexxielhom jiksbu l-professjonisti tat-tjur biex inaqqsu r-rati ta" l-infezzjoni betterjoloġika fl-UE; jenfasizza li din l-awtorizzazzjoni ġġib magħha wkoll daqqa ta" ħarta konsiderevoli u ta" ħsara kbira għall-politika Komunitarja fil-qasam imsemmi u għall-kredibilità tagħha li tippromwovi standards għoljin ta" sikurezza u ta" iġjene ta" l-ikel fil-livell internazzjonali;

Jagħmel enfasi fuq l-investimenti konsiderevoli li saru f'dan il-qasam mill-professjonisti Ewropej tat-tjur, f'konformità mal-leġiżlazzjoni Komunitarja, bil-għan li titnaqqas il-kontaminazzjoni minn aġenti patoġeniċi billi ġie implimentat approċċ li jinvolvi l-partijiet kollha tal-katina ta" l-ikel;

Iqis l-approċċ li jinvolvi l-partijiet kollha tal-katina ta" l-ikel bħal dak ipprattikat fl-Unjoni bħala dak li hu aktar sostenibbli biex inaqqas il-livelli ta" aġenti patoġeniċi fil-laħmijiet tat-tjur mis-soluzzjoni tad-dekontaminazzjoni permezz ta" sustanzi antimikrobiċi fl-aħħar parti tal-katina tal-produzzjoni ta" l-ikel;

Jesprimi t-tħassib tiegħu li l-għoti ta" l-awtorizzazzjoni ta" importazzjoni ta" dan it-tajr jista' iwassal għad-dgħajfien tan-normi Ewropej;

Jenfasizza li proposta bħal din ma tikkorrispondix għall-eżiġenzi taċ-ċittadini Ewropej fil-qasam tas-sikurezza u l-iġjene ta" l-ikel u l-anqas għall-applikazzjoni ta" mudelli ta" produzzjoni, fl-Ewropa u fi bnadi oħra, li jżommu standards ta' iġjene ta' kwalità għolja fil-proċess kollu tal-produzzjoni u tad-distribuzzjoni; jenfasizza li proposta bħal din tkun qed tirriskja li ddgħajjef il-fiduċja, li għadha fraġli, tal-konsumaturi Ewropej fl-oġġetti ta" l-ikel mibjugħa fl-Unjoni, wara l-problemi li kien hemm tas-sikurezza ta" l-ikel fi ħdan l-Unjoni dawn l-aħħar snin;

Jagħraf il-ħtieġa ta" pariri xjentifiċi xierqa li jqisu l-ħarsien u l-informazzjoni tal-konsumatur; jidhirlu li s-soluzzjoni li tkun aċċettata, tkun liema tkun, m'għandhiex tiġġenera tgħawwiġ tal-kompetizzjoni;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni kif ukoll lill-gvernijiet u lill-parlamenti ta" l-Istati Membri u lill-Awtorità Ewropea tas-Sikurezza ta" l-Ikel (EFSA).


Il-kriżi fis-settur tas-sajd

B6-0305 , 0310 , 0311 u 0312/2008

Riżoluzzjoni tal-Parlament Ewropew tad-19 ta' Ġunju 2008 dwar il-kriżi fis-settur tas-sajd minħabba ż-żieda tal-prezzijiet taż-żejt użat bħala fjuwil

Il-Parlament Ewropew,

wara li kkunsidra r-Regolament (KE) Nru 1198/2006 tal-Kunsill tas-27 ta" Lulju 2006 dwar il-Fond Ewropew għas-Sajd ĠU L 223, 15.8.2006, p.

wara li kkunsidra l-komunikazzjoni tal-Kummissjoni lill-Kunsill u lill-Parlament Ewropew dwar it-titjib tal-qagħda ekonomika ta" l-industrija tas-sajd ( COM(2006)0103 ),

wara li kkunsidra l-Konferenza organizzata mill-Kummissjoni u li saret fi Brussell fl-10 u l-11 ta" Mejju 2006 dwar teknoloġiji ġodda fil-qasam tas-sajd,

wara li kkunsidra ir-riżoluzzjonijiet tiegħu tat-28 ta' Settembru 2006 dwar it-titjib tal-qagħda ekonomika ta' l-industrija tas-sajd ĠU C 306 E, 15.12.2006, p.

u tat-12 ta' Diċembru 2007 dwar l-organizzazzjoni komuni tas-suq fis-settur tal-prodotti tas-sajd u ta' l-akwakultura Testi Adottati, P6_TA(2007)0606 .

wara li kkunsidra l-Artikolu 108(5) tar-Regoli ta' Proċedura tiegħu,

billi l-kriżi attwali li qed tħabbat wiċċu magħha l-industrija tas-sajd Komunitarja hija kawża taż-żieda kostanti fil-prezz tal-fjuwil, li żdied b'aktar minn 300% fl-aħħar ħames snin u b'aktar minn 40% minn Jannar ta" l-2008,

billi l-prezzijiet tal-prodotti tas-sajd huma simili għal dawk ta" għoxrin sena ilu u billi, fil-każ ta' ċertu speċijiet, kien hemm tnaqqis konsiderevoli – sa 25% mill-bidu tas-sena – minħabba massa ta" importazzjonijiet minn sajd illegali,

billi fis-settur tas-sajd, għall-kuntrarju ta' setturi oħra ta' l-ekonomija, il-prezz tal-fjuwil ma jistax jaffettwa l-prezz ta" l-ewwel bejgħ tal-prodotti tiegħu, peress li fis-sitwazzjoni attwali s-sajjieda ma jistgħux jiffissaw il-prezzijiet,

billi ż-żieda fil-prezzijiet qed ikollha effetti diretti u indiretti fuq id-dħul ta' l-ekwipaġġi, minħabba r-rabta bejn il-pagi u d-dħul mill-ewwel bejgħ tal-qabda;

billi din is-sena d-dħul tas-sajjieda fl-UE niżel, minkejja l-fatt li s-sajjieda ġarrbu l-ispejjeż li żdiedu;

billi, minkejja l-pjanijiet ta" ristrutturazzjoni fis-seħħ u minkejja sensiela ta' aġġustamenti mill-ġdid tan-negozji, minħabba li t-tiħżin kontinwu ta' din il-kriżi wassal biex ħafna kumpaniji ma baqgħux finanzjarjament vijabbli u intrapriżi oħra tas-sajd spiċċaw f'sitwazzjonijiet ta" riskju kbir, li qed iwassal għal għadd ta' dimostrazzjonijiet ta" protesta f'ħafna Stati Membri,

billi jeħtieġ li jsir investiment kbir, kemm f'livell Ewropew kif ukoll f'livell nazzjonali, f'teknoloġiji ġodda sabiex tiżdied l-effiċjenza enerġetika fil-bastimenti tas-sajd, kif ukoll f'mezzi biex titnaqqas id-dipendenza tagħhom mill-fjuwils fossili,

billi ċerti Stati Membri niedew skemi mmirati biex jonqos il-konsum tal-fjuwil mill-flotot tagħhom u billi dawn l-innovazzjonijiet għandhom jiġu appoġġjati,

billi l-UE impenjat ruħha biex tnaqqas konsiderevolment l-emissjoni tal-gassijiet serra skond il-pakkett dwar il-Klima u l-Enerġija u billi s-settur ta' l-industrija tas-sajd jista' jikkontribwixxi f'dan l-isforz;

billi s-soluzzjoni għal dawn il-problemi tista" tinsab biss jekk jittieħdu miżuri b'saħħithom kemm f'livell nazzjonali kif ukoll f'livell Ewropew għall-futur qarib, medju u mbiegħed,

Jesprimi s-solidarjetà tiegħu mas-sajjieda u jitlob lill-Kummissjoni u lill-Kunsill biex jipprevedu miżuri biex isolvu l-kriżi preżenti fis-settur tas-sajd;

Jistieden lill-Istati Membri biex iħaffu l-proċeduri li jippermettu l-pagament ta" għajnuna skond ir-Regolament tal-Kummissjoni (KE) Nru 875/2007 tal-24 ta' Lulju 2007 dwar l-applikazzjoni ta' l-Artikoli 87 u 88 tat-Trattat KE għall-għajnuna

fis-settur tas-sajd ĠU L 193, 25.7.2007, p.

Itenni f'dan il-kuntest it-talba tiegħu lill-Kummissjoni biex tirrevedi r-Regolament imsemmi hawn fuq sabiex iżżid l-għajnuna għal EUR 100,000 għal kull bastiment minflok għal kull impriża, sabiex il-livell ta" għajnuna jiġi eqreb il-livell ta' setturi ekonomiċi oħra;

Jiġbed l-attenzjoni ta" l-Istati Membri għal-Linji Gwida ġodda għall-eżaminazzjoni ta' Għajnuna Statali fis-settur tas-sajd u fl-akwakoltura ĠU C 84, 3.4.2008, p.10.

, li jippermettu eżenzjoni mit-taxxa u tnaqqis ta" l-ispejjeż soċjali għall-bastimenti Komunitarji li joperaw "il barra mill-ibħra tal-Komunità, u jitlob sabiex dawn il-miżuri jiġu applikati għal dawk il-bastimenti li jressqu t-talba għalihom;

Ifakkar li, flimkien maż-żieda fil-prezz taż-żejt, wieħed mill-ilmenti l-aktar rikurrenti tal-flotta tas-sajd rigward it-tnaqqis tal-prezz tal-prodotti tagħha huwa minħabba l-importazzjoni kbira ħafna ta" prodotti tas-sajd bi prezzijiet baxxi mis-sajd illegali, u għaldaqstant jinsisti li:

il-Kunsill jaġixxi b'mod responsabbli billi jadotta d-direttiva futura kontra s-sajd illegali, mhux rappurtat u mhux regolat (IUU), sabiex jissaħħu u jittejbu l-kontrolli fuq importazzjonijiet mill-IUU;

jiġu intensifikati u mtejba l-kontrolli fuq prodotti tas-sajd minn pajjiżi terzi sabiex ikun żgurat li l-istess standards japplikaw kemm fuq prodotti importati kif ukoll fuq prodotti mill-Komunità;

tittejjeb u tiżdied l-informazzjoni dwar l-oriġini tal-prodotti tas-sajd, u, fuq kollox, li f'kull każ jiġi ggarantit u kkontrollat l-użu obligatorju tat-tikketta ta' tagħrif, u li l-frodi fl-ittikkettar tal-prodotti tkun indirizzata kif xieraq;

Itenni t-talba tiegħu lill-Kummissjoni biex tressaq, mill-aktar fis possibbli, il-proposta tagħha għar-reviżjoni ta" l-Organizzazzjoni Komuni tas-Swieq tal-prodotti tas-sajd u l-akwakoltura, filwaqt li jitqiesu l-proposti tal-Parlament Ewropew, bil-għan li s-sajjieda jkun jista" jkollhom aktar responsabiltà fl-iffissar tal-prezzijiet, biex b'hekk ikun iggarantit id-dħul fis-settur, tkun żgurata l-istabilità tas-suq, tittejjeb il-kummerċjalizzazzjoni tal-prodotti tas-sajd u jiżdied il-valur miżjud iġġenerat;

Jitlob sabiex il-pjanijiet ta' aġġustament tal-flotta tas-sajd jiddaħħlu fis-seħħ fl-Istati Membri kollha u sabiex jingħataw il-mezzi finanzjarji meħtieġa sabiex il-flotot jiġu rristrutturati b'mod volontarju. għal dan l-għan:

jistieden lill-Kummissjoni sabiex tistabbilixxi kriterji ta' prijorità għal dawk l-oqsma tal-flotta li l-aktar intlaqtu mill-kriżi;

iqis li huwa ferm importanti li l-Programmi Operazzjonali nazzjonali tal-Fond Ewropew għas-Sajd ikunu rriveduti sabiex ikun jista' jkun hemm infiq aktar immirat;

jappella għall-għajnuna permezz ta' bidla ta' darba fit-tagħmir tas-sajd li jwassal għal metodi tas-sajd li jiddependi anqas fuq il-fjuwil;

jinkuraġġixxi x-xiri ta' tagħmir li jtejjeb l-effiċjenza fl-użu tal-fjuwil;

Jitlob lill-Kummissjoni biex tressaq proposti dwar skemi ta' kumpens fuq 7 snin għat-tnaqqis tas-CO2 fis-settur tas-sajd, ibbażati fuq il-prezz attwali ta' EUR 25 kull tunnellata ta' CO2

Jitlob lill-Kummissjoni biex tappoġġja l-ħolqien ta" fond speċifiku għar-riċerka u l-iżvilupp immirat lejn l-industrija tas-sajd, fi ħdan is-Seba Programm ta' Qafas R&D, biex jgħin il-finanzjament ta" proġetti bil-għan li jsir studju dwar sorsi alternattivi ta" l-enerġija u t-titjib ta' l-effiċjenza ta" l-enerġija fis-settur tas-sajd;

Iqis li l-konverżjoni u d-diversifikazzjoni tat-tagħmir tas-sajd jistgħu jgħinu biex titnaqqas id-dipendenza ta' l-enerġija fis-settur tas-sajd;

Jistieden lill-Kummissjoni u lill-Istati Membri biex jikkonsultaw b'mod wiesa' mas-settur tas-sajd u ma' partijiet interessati oħrajn biex jissolleċitaw l-ideat tagħhom dwar l-aqwa modi biex jinkiseb dan l-objettiv, filwaqt li jirrikonoxxi li s-sitwazzjoni, u għaldaqstant is-soluzzjonijiet mhux neċessarjament se jkunu l-istess fl-industriji tas-sajd jew fir-reġjuni kollha;

Iħeġġeġ lill-Kummissjoni biex tfassal proposti speċifiċi biex tittaffa s-sitwazzjoni fl-oqsma li jiddependu l-aktar mis-sajd;

Jitlob għall-ħolqien ta' djologu bejn tlieta fuq livell Ewropew bejn il-partijiet kollha kkonċernati (l-amministrazzjonijiet pubbliċi, it-tradeunions u s-sajjieda) biex jindirizzaw il-problemi strutturali tas-settur, li jmorru lil hinn mill-kriżi tal-prezz taż-żejt, u jagħtu prijorità lill-kundizzjonijiet tax-xogħol tas-sajjieda;

Jitlob li waqt il-Kunsill tal-Ministri tas-Sajd li jmiss, li se jsir f 'Ġunju 2008, din il-kwistjoni tiġi diskussa bħala prijorità u li jiġu adottati l-miżuri meħtieġa biex tissolva din il-kriżi;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lir-rappreżentanti ta" l-organizzazzjonijiet Ewropej tas-sajd.


Il-Laqgħa Għolja UE-Russja

B6-0235 , 0298 , 0299 , 0300 u 0301/2008

Riżoluzzjoni tal-Parlament Ewropew tad-19 ta' Ġunju 2008 dwar il-Laqgħa Għolja UE-Russja tas-26-27 ta' Ġunju 2008 f'Khanty-Mansiysk

Il-Parlament Ewropew

wara li kkunsidra l-Ftehim ta" Sħubija u Koperazzjoni bejn il-Komunitajiet Ewropej u l-Istati Membri, fuq in-naħa l-waħda, u l-Federazzjoni Russa, fuq in-naħa l-oħra (PCA) ĠU L 327, 28.11.1997, p.

, li daħlet fis-seħħ fl-1997 u skadiet fl-2007,

wara li kkunsidra d-deċiżjonijiet tal-Kunsill ta' l-Affarijiet Ġenerali tas-26 ta' Mejju 2008 li japprovaw direttivi għan-negozjar għal Ftehim li jipprovdi qafas komprensiv ġdid għar-relazzjonijiet ta' l-UE mar-Russja,

wara li kkunsidra l-objettiv ta' l-UE u r-Russja, stabbilit fid-dikjarazzjoni konġunta maħruġa wara l-Laqgħa Għolja ta" St Petersburg li saret fil-31 ta" Mejju 2003, biex tiġi stabbilita Zona Ekonomika Komuni, Zona Komuni ta" Libertà, Sigurtà u Ġustizzja, Zona Komuni ta" Koperazzjoni fil-qasam tas-Sigurtà Esterna u Zona Komuni ta" Riċerka u Edukazzjoni, inklużi aspetti kulturali,

wara li kkunsidra r-riżoluzzjonijiet preċedenti tiegħu dwar ir-relazzjonijiet ta' l-UE mar-Russja, u b'mod partikolari r-riżoluzzjoni tiegħu ta' l-14 ta' Novembru 2007 dwar il-Laqgħa Għolja UE-Russja Testi Adottati P6_TA(2007)0528 .

(l-20 Laqgħa Għolja UE-Russja li saret f'Mafra, Portugal, tas-26 ta' Ottubru 2007),

wara li kkunsidra l-konsultazzjonijiet bejn l-UE u r-Russja rigward id-drittijiet tal-bniedem, u b'mod partikulari s-seba" round li sar fis-17 ta" April 2008 rigward il-libertà tal-media, ta" l-espressjoni u ta" l-assemblea, b'mod speċjali fid-dawl ta" l-elezzjonijiet parlamentari u presidenzjali reċenti, il-funzjonament tas-soċjetà ċivili, id-drittijiet tal-persuni li jiffurmaw parti minn minoritajiet, il-ġlieda kontra r-razziżmu u l-ksenofobija u d-drittijiet tat-tfal,

wara li kkunsidra r-rapport ta' progress ta' l-2007 dwar l-implimentazzjoni taz-Zoni Komuni bejn l-UE u r-Russja, imfassal mill-Kummissjoni, u ppublikat f' Marzu 2008,

wara li kkunsidra r-riżultat tat-tmien laqgħa tal-Kunsill Permanenti tas-Sħubija bejn l-UE u r-Russja rigward il-Libertà, is-Sigurtà u l-Ġustizzja, li saret f'St Petersburg fl-24-25 ta' April 2008,

wara li kkunsidra l-istqarrija tal-president tad-delegazzjoni tal-PE lill-Kunsill għas-Sħubija u l-Koperazzjoni, wara ż-żjara tal-grupp ta" ħidma UE-Russja f'Moska fis-17-18 ta" Marzu 2008,

wara li kkunsidra l-Artikolu 103(4) tar-Regoli ta' Proċedura tiegħu,

billi r-relazzjonijiet bejn l-UE u r-Russja kienu qed jiżviluppaw b'mod kontinwu fl-aħħar deċennju, li wasslu għal integrazzjoni u interdipendenza ekonomiċi fil-fond u komprensivi, li mistennija jiżdiedu anki iktar fil-futur qrib,

billi l-UE u r-Russja, li hija membru tal-Kunsill tas-Sigurtà tan-NU, it-tnejn għandhom responsabilità lejn l-istabilità u s-sigurtà globali u billi l-koperazzjoni msaħħa u r-relazzjonijiet tajba ta" ġirien bejn l-UE u r-Russja għandhom importanza partikulari għall-istabilità, is-sigurtà u l-prosperità fl-Ewropa,

billi l-konklużjoni ta" Ftehim ta" Sħubija Strateġika (SPA) bejn l-UE u l-Federazjoni Russa jibqa" ta" l-ikbar importanza għall-iżvilupp u l-intensifikazzjoni addizzjonali tal-koperazzjoni bejn iż-żewġ imsieħba,

billi n-negozjati dwar SPA bħal dan għandhom jibdew kemm jista' jkun malajr fuq il-bażi tal-progress li diġà sar fil-proċess lejn it-twaqqif ta' l-erba' zoni komuni, b'zona ekonomika komuni, zona ta' libertà, sigurtà u ġustizzja, zona tas-sigurtà esterna u zona ta' riċerka, edukazzjoni u kultura; billi l-implimentazzjoni mgħaġġla ta' dawn l-erba' zoni komuni għandha tkun fiċ-ċentru tan-negozjati dwar SPA ġdid,

billi wara progress konsiderevoli fir-rigward ta" l-embargo Russu kontra importazzjonijiet ta" laħam u prodotti agrikoli oħra mill-Polonja u assigurazzjonijiet fir-rigward ta" l-għeluq tal-pipeline ta" Druzhba meqjus mil-Litwanja bħala miżura politika ta" ritaljazzjoni, eventwalment intlaħaq qbil bejn l-Istati Membri dwar il-finalizzazzjoni ta' mandat ta' negozjar ġdid għal Ftehim ġdid li jissostitwixxi l- PCA attwali, li skada fl-aħħar tas-sena li għaddiet,

billi fis-7 ta" Mejju 2008 Dmitri Medvedev kien maħtur formalment bħala President tal-Federazzjoni Russa; billi l-President il-ġdid ħatar bħala Prim Ministru lill-ex President Vladimir Putin, li kien konfermat b'maġġoranza kbira fid-Duma bħala Prim Ministru,

billi l-bidliet fit-tmexxija Russa wara l-elezzjonijiet għad-Duma tas-sena l-oħra u l-elezzjonijiet presidenzjali aktar kmieni din is-sena jistgħu jagħtu spinta ġdida lir-relazzjonijiet UE-Russja, lit-titjib fir-relazzjonijiet ma' uħud mill-ġirien l-aktar qrib tagħha u lill-iżvilupp tad-demokrazija u ta' l-istat tad-dritt fir-Russja,

billi l-President Russu l-ġdid, Dmitry Medvedev, ikkonferma fid-diskors tiegħu ta' l-inawgurazzjoni, l-impenn tiegħu għat-twaqqif ta' sistema legali matura u effettiva bħala kundizzjoni essenzjali għall-iżvilupp ekonomiku u soċjali fir-Russja kif ukoll għaż-żieda ta' l-influwenza tar-Russja fil-komunità internazzjonali u biex ibiddel lir-Russja f'pajjiż iżjed miftuħ għad-dinja u biex iħaffef id-djalogu fuq livell ugwali ma' popli oħra; billi l-President Medvedev għamel l-ewwel pass billi ddigrieta l-ħolqien ta' Kunsill Kontra l-Korruzzjoni, li se jippresedieh hu nnifsu,

billi l-adeżjoni rapida tal-Federazzjoni Russa fl-Organizzazzjoni Dinjija tal-Kummerċ (WTO) tagħti kontribut sostanzjali għat-titjib addizzjonali tar-relazzjonijiet ekonomiċi bejn ir-Russja u l-Unjoni Ewropea, dejjem jekk ir-Russja timpenja ruħha b'mod li jorbot b'konformità sħiħa ma' l-impenji u l-obbligi tad-WTO u li timplimentahom,

billi s-sigurtà ta" l-enerġija hi waħda mill-ikbar sfidi għall-Ewropa u waħda mill-oqsma ewlenin ta" koperazzjoni mar-Russja; billi jridu jsiru sforzi konġunti biex isir użu sħiħ u effiċjenti tas-sistemi ta" trażmissjoni ta" l-enerġija, kemm dawk li diġà jeżistu u kemm dawk li jridu jiġu żviluppati iktar; billi d-dipendenza qawwija ta' l-UE fuq il-fjuwils fossili tipperikola l-iżvilupp ta' strateġija Ewropea bbilanċjata, koerenti u bbażata fuq il-valuri fil-konfront tar-Russja,

billi dan l-aħħar ir-Russja inkludiet xi wħud mill-ikbar kumpaniji ta" l-enerġija ta' l-UE fi rwol ta' sħubija strateġika f'bosta proġetti enerġetiċi ewlenin jew ippermettiet lil kumpaniji ta' l-UE li jixtru ishma strateġiċi limitati f'kumpaniji Russi; billi ż-żamma taċ-ċertezza legali u tad-drittijiet tal-proprjetà hija essenzjali biex jinżamm il-livell attwali ta" l-investiment barrani fir-Russja,

billi l-kwistjonijiet dwar il-kundizzjonijiet ta" forniment u trażmissjoni ta" l-enerġija għandhom jiġu riżolti b'mod negozjat, mhux diskriminatorju u trasparenti u m'għandhom qatt jintużaw bħala strument għal pressjoni politika fuq l-Istati Membri ta" l-UE u fuq il-pajjiżi tal-viċinat komuni,

billi Ftehim fil-futur bejn l-Unjoni Ewropea u l-Federazzjoni Russa għalhekk għandu jinkludi l-prinċipji tat-Trattat tal-Karta ta" l-Enerġija,

billi l-UE u l-Federazzjoni Russa jistgħu u għandhom ikollhom rwol attiv flimkien fil-ħolqien tal-paċi u ta" l-istabilità fil-kontinent Ewropew, b'mod partikulari fil-viċinanzi komuni, u f'partijiet oħra tad-dinja,

billi l-UE u l-Federazzjoni tar-Russja għandhom b'mod partikolari jaħdmu flimkien biex jirriżolvu b' mod finali għall-istatus internazzjonali tal-Kosovo u biex jilħqu arranġament paċifiku tal-kunflitti li huma perikolużi b'mod persistenti fir-reġjuni ta' l-Abkażja, ta' l-Ossetja tan-Nofsinhar, Nagorno Karabakh u t-Transnistria,

billi wara d-deċiżjoni mill-awtoritajiet Russi biex ikunu stabbiliti ħoloq legali mar-repubbliki li nqatgħu ta' l-Abkazia u l-Ossetia tan-Nofsinhar is-sitwazzjoni f'dawn ir-reġjuni tal-Ġeorġja qed tmur għall-agħar u qed titfa' dubju fuq l-irwol tal-forzi Russi bħala forzi għaż-żamma tal-paċi newtrali u tissottovaluta l-integrità territorjali tal-Ġeorġja,

billi r-Russja ssospendiet il-parteċipazzjoni tagħha fit-Trattat dwar il-Forzi Konvenzjonali fl-Ewropa (Trattat CFE), filwaqt li stqarret li se twaqqaf l-ispezzjonijiet u l-verifiki tas-siti militari tagħha mill-pajjiżi tan-NATO u mhux se tibqa" tillimita l-għadd ta" l-armamenti konvenzjonali tagħha,

billi wara l-laqgħa tiegħu mat-trojka ministerjali ta" l-UE nhar it-Tlieta 29 ta" April 2008 fil-Lussemburgu, il-Ministru Russu għall-Affarijiet Barranin, Sergei Lavrov, ikkonferma l-parteċipazzjoni tar-Russja fl-operazzjoni militari fiċ-Ċad u fir-Repubblika Afrikana Ċentrali (EUFOR Ċad/RCA mnidija fit-28 ta' Jannar 2008 Azzjoni Konġunta tal-Kunsill 2007/677/PESK tal-15 ta' Ottubru 2007 (ĠU L 279, 23.10.2007, p.21) u d-Deċiżjoni tal-Kunsill 2008/101/PESK tat-28 ta' Jannar 2008 (ĠU L 34, 8.2.2008, p.39)

billi għad hemm tħassib serju dwar l-iżviluppi fil-Fderazzjoni Russa rigward ir-rispett u l-ħarsien tad-drittijiet tal-bniedem u r-rispett tal-prinċipji, regoli u proċeduri demokratiċi li dwarhom sar qbil komuni, billi l-Federazzjoni Russa hi membru sħiħ tal-Kunsill ta" l-Ewropa u ta" l-Organizzazzjoni għas-Sigurtà u l-Koperazzjoni fl-Ewropa (OSCE) u għalhekk impenjat ruħha għall-prinċipji tad-demokrazija u għar-rispett tad-drittijiet tal-bniedem bażiċi,

billi hu importanti li l-UE titkellem b'vuċi waħda, turi solidarjetà u tagħti prova ta" unità fir-relazzjonijiet tagħha mal-Federazzjoni Russa, u tibbaża dawk ir-relazzjonijiet fuq interessi reċiproċi u valuri komuni,

Jenfasizza li l-Laqgħa Għolja li ġejja se jkun l-ewwel Laqgħa Għolja bejn l-UE u r-Russja fejn se jattendi l-President Russu Dmitry Medvedev, li għadu kif ġie elett, u jesprimi t-tama tiegħu li din il-laqgħa twassal għal titjib fir-relazzjonijiet bejn l-UE u r-Russja;

Jerġa" jafferma l-konvinzjoni tiegħu li r-Russja għadha sieħba importanti għall-iskop tal-bini ta" koperazzjoni strateġika,u li l-UE taqsam mar-Russia mhux biss interessi ekonomiċi u kummerċjali komuni, iżda wkoll l-objettiv li tikkopera mill-qrib fl-arena internazzjonali kif ukoll fil-viċinat komuni;

Jisħaq dwar l-importanza ta' l-unità fost l-Istati Membri ta' l-UE fir-relazzjonijiet tagħhom mar-Russja u jitlob lill-Istati Membri biex jagħtu prijorità lill-benefiċċji għal tul ta' żmien twil dwar pożizzjoni konġunta fin-negozjati mal-Federazzjoni Russa fuq il-vantaġġi possibbli għal tul ta' żmien qasir ta' ftehim bilaterali dwar kwistjonijiet waħdanin;

Jesprimi l-appoġġ tiegħu għall-idea li jiġu żviluppati relazzjonijiet futuri mar-Russja b'mod iktar impenjattiv, b'attenzjoni kontinwa fuq l-oqsma koperti mill-Erba" Zoni Komuni u fuq il-bżonn ta" PCA ġdid, u billi wieħed jiffoka fuq koperazzjoni prattika, proġetti konġunti u l-implimentazzjoni ta" l-impenji u l-Ftehim li sar s'issa;

Jesprimi s-sodisfazzjon tiegħu li finalment huwa possibbli li jitneħħew l-ostakoli biex jintlaħaq Ftehim dwar il-mandat għan-negozjati mal-Federazzjoni Russa dwar PCA ġdid;

Iħeġġeġ lill-Kunsill, il-Kummissjoni u l-Istati Membri - flimkien mal-Gvern tal-Federazzjoni Russa - biex jużaw il-21 Laqgħa Għolja UE-Russja f'Khanty-Mansiysk bħala l-vera punt ta' tluq ġdid għall-intensifikazzjoni ulterjuri tar-relazzjonijiet UE-Russja billi jingħata bidu għan-negozjati dwar Ftehim ta' Sħubija u ta' Koperazzjoni ġdid u b'hekk tinħoloq il-bażi għal iżjed riżultati konkreti fil-futur qarib;

Jilqa" l-importanza li l-President il-ġdid Medvedev lid-drittijiet ċivili waqt id-diskors ta" l-inawgurazzjoni tiegħu dwar u waqt li pubblikament tenna l-appoġġ tiegħu f'dak id-diskors għall-istat tad-dritt u l-importanza tad-drittijiet tal-bniedem; jistenna li dawn il-kliem ikunu segwiti bil-fatti u li r-Russja twettaq ir-riformi meħtieġa li jwittu t-triq għal sistema demokratika b'mod sħiħ;

Jesprimi t-tħassib serju tiegħu dwar ir-rapporti kontinwi mill-organizzazzjonijiet Russi u internazzjonali dwar id-drittijiet tal-bniedem dwar l-użu tat-tortura u atti inumani u degradanti f'ħabsijiet, f'għases tal-pulizija u f'ċentri ta' detenzjoni fiċ-Ċeċnja; barra minn hekk jesprimi t-tħassib serju tiegħu dwar ir-rata dejjem tikber ta" attakki fuq minoritajiet etnici, razzjali u reliġjużi fir-Russja;

Itenni s-sejħa tiegħu għall-intensifikazzjoni tal-konsultazzjoni bejn l-UE u r-Russja dwar id-drittijiet tal-bniedem, sabiex din issir aktar effettiva, orjentata lejn ir-riżultati u miftuħa bil-parteċipazzjoni tal-Ministeri Russi barra dik tal-Ministeru għall-Affarijiet Barranin u bil-parteċipazzjoni sħiħa tal-Parlament Ewropew fil-livelli kollha; huwa tal-fehma, f'dan ir-rigward, li l-laqgħat ta" informazzjoni organizzati mill-Kummissjoni mal-protagonisti tas-soċjetà ċivili qabel il-konsultazzjoni uffiċjali huma għodda importanti li għandha tkun imsaħħa b'mod xieraq u meqjusa mill-awtoritajiet Russi bil-ħsieb li tkun trasformata f'seminar legali b'mod sħiħ u li jinkludi akkademiċi, rappreżentanti tas-soċjetà ċivili u uffiċjali taż-żewġ naħat;

Jenfasizza li soċjetà ċivili b'saħħitha u indipendenti hija element fundamentali u li ma jistax jiġi ssostitwit, ta' demokrazija reali u matura; f'dan ir-rigward huwa mħasseb ħafna dwar il-qagħda li qed tiħżien ta' dawk li jħarsu d-drittijiet tal-bniedem u dwar id-diffikultajiet li jħabbtu wiċċhom magħhom l-NGOs li huma attivi fil-promozzjoni tad-drittijiet tal-bniedem u l-ħarsien ta" l-ambjent u kwistjonijiet ekoloġiċi, sabiex jirreġistraw ruħhom u l-implimentazzjoni ta" l-attivitajiet tagħhom; huwa ferm imħasseb bil-leġiżlazzjoni li għadha kif ġiet emendata dwar l-estremiżmu, li tista' tħalli effett fuq il-mogħdija ħielsa ta' informazzjoni u tista' twassal sabiex l-awtoritajiet Russi jirrestrinġu aktar id-dritt ta' l-espressjoni ħielsa ta' ġurnalisti indipendenti u ta' l-avversarji politiċi;

Jitlob lill-Federazzjoni Russa biex turi l-impenn tagħha favur valuri komuni billi tirratifika l-Protokoll Addizzjonali 14 għall-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali, u b'hekk tagħti l-possibilità li riformi importanti jimxu "l quddiem fil-Qorti Ewropea tad-Drittijiet tal-Bniedem, li għandha l-problema ta" għexieren ta" eluf ta" każi akkumulati; jistieden lill-awtoritajiet Russi biex jikkonformaw mas-sentenzi kollha tal-Qorti Ewropew għad-Drittijiet tal-Bniedem;

Jilqa' b'sodisfazzjon il-fatt li l-Laqgħa Għolja UE-Russja se ssir fiċ-ċentru amministrattiv tad-Distrett Awtonomu tal-Khanty-Mansiysk; jistieden lill-Presidenza fil-Kariga sabiex tieħu l-opportunità ippreżentata mil-Laqgħa Għolja, li se tkun segwita mill-5 Kungress Dinji tal-Popli Finno-Ugriċi, sabiex tiddiskuti sforzi biex jiġu indirizzati d-diffikultajiet li jiffaċċjaw il-minoranzi Finno-Ugriċi fir-Russja fir-rigward tar-rappreżentanza politika kif ukoll il-ħarsien u l-iżvilupp ta' l-identitajiet kulturali u lingwistiċi tagħhom;

Itenni, iktar u iktar, l-importanza li tiġi stabbilita zona ekonomika komuni (CES) u li jiġu żviluppati iktar l-objettivi miftiehma fil-Pjan Direzzjonali CES, speċjalment fir-rigward tal-ħolqien ta" suq miftuħ u integrat bejn l-UE u r-Russja;

Jilqa' b'sodisfazzjon il-progress li sar mill-aħħar Laqgħa Għolja f'Mafra rigward l-adeżjoni tar-Russja mad-WTO, li se jpoġġi lill-komunitajiet tan-negozju taż-żewġ naħat fuq livell indaqs u li se jgħin ħafna lill-isforzi tar-Russja biex din tibni ekonomija moderna, diversifikata u b'teknoloġija għolja; jitlob lir-Russja sabiex tieħu l-passi meħtieġa biex tneħħi l-ostakoli li baqa' għall-proċess ta' adeżjoni, b'mod partikulari fil-qasam tat-taxxi u d-dazji fuq l-esportazzjoni, u biex tkun tista" tikkonforma bis-sħiħ u timplimenta l-impenji u l-obbligi marbuta mas-sħubija fid-WTO, u li wara dan l-UE għandha tibda tiddiskuti l-konklużjoni ta' Ftehim ta' kummerċ ħieles mal-Federazzjoni Russa;

Jinsisti, barra minn dan, li se jintlaħaq ftehim fuq il-livell ta' dazji għall-esportazzjoni ta' l-injam mhux raffinat mill-Federazzjoni Russa għall-UE; jiddeplora l-fatt li r-Russja ma żammitx l-impenn tagħha biex bil-mod il-mod twaqqaf il-pagamenti għal titjiriet minn fuq is-Siberja u jistieden lir-Russja sabiex tiffirma l-Ftehim li ntlaħaq fuq din il-kwistjoni fil-Laqgħa Għolja ta" Samara;

Jenfasizza l-importanza li jkun hemm titjib fil-klima għall-investiment Ewropew fir-Russja, liema titjib jista" biss iseħħ billi jiġu promossi u ffaċilitati kundizzjonijiet tan-negozju mhux diskriminatorji u trasparenti, inqas burokrazija u investiment miż-żewġ naħat; hu mħasseb dwar in-nuqqas ta" prevedibilità fl-applikazzjoni tar-regoli mill-awtoritajiet;

Jilqa" b'sodisfazzjon id-djalogu intensifikat UE-Russja dwar kwistjonijiet ta" l-enerġija u dwar il-ħarsien ambjentali; jenfasizza l-importanza ta" importazzjonijiet ta" l-enerġija għall-ekonomiji Ewropej, li fil-fatt jirrappreżentaw opportunità potenzjali għal iktar koperazzjoni kummerċjali u ekonomika bejn l-UE u r-Russja; jenfasizza li l-prinċipji ta" interdipendenza u trasparenza għandhom ikunu l-bażi ta" tali koperazzjoni, flimkien ma" aċċess ugwali għal swieq, infrastruttura u investiment; jilqa' s-sħubija tar-Russja mal-Protokoll ta' Kyoto u jisħaq fuq il-bżonn ta' appoġġ sħiħ mir-Russja għall-miri li jorbtu għall-bidla klimatika ta' wara Kyoto; jistieden lill-Kunsill u lill-Kummissjoni biex jiżguraw li l-prinċipji tat-Trattat tal-Karta ta" l-Enerġija, il-Protokoll ta" Tranżitu anness miegħu u l-konklużjonijiet tal-G8 ikunu inklużi f' PCA ġdid bejn l-UE u r-Russja, flimkien ma' iktar koperazzjoni dwar l-effiċjenza ta" l-enerġija, it-tnaqqis ta' l-emissjonijiet tal-karbonju u l-enerġija li tiġġedded, kif ukoll l-użu tal-bijoenerġija; jirrimarka li dawn il-prinċipji għandhom japplikaw għal proġetti ewlenin ta' l-infrastruttura ta' l-enerġija; jistieden lill-Unjoni Ewropea biex titkellem b'vuċi waħda mar-Russja dwar dawn il-kwistjonijiet sensittivi ta" l-enerġija; jitlob lill-imsieħba fid-djalogu dwar l-enerġija bejn l-UE u r-Russja biex jeżaminaw il-possibilità li l-kontijiet għall-provvisti ta" l-enerġija Russi lill-UE isiru bl-Euro sabiex ikunu indipendenti mill-muniti ta" pajjiżi terzi;

Jesprimi t-tħassib tiegħu dwar is-sigurtà tas-settur nukleari fil-Federazzjoni Russa u dwar il-pjanijiet tagħha li tesporta teknoloġija u materjal nukleari lejn pajjiżi oħra, u t-theddidiet li dawn joħolqu għas-sigurtà nukleari u ta' proliferazzjoni assoċjati miegħu;

Jistieden lill-Federazzjoni Russa sabiex tappoġġja l-iżvilupp ta' l-industrija tagħha ta' enerġija li tiġġedded li tkun favur l-ambjent u sostenibbli; jistieden lill-Federazzjoni Russa sabiex tiggarantixxi standards ambjentali avvanzati għall-proġetti kollha taż-żejt u tal-gass li qed jitwettqu jew li huma ppjanati fit-territorju tagħha;

Jilqa" b'sodisfazzjon il-progress magħmul mill-UE u r-Russja fl-implimentazzjoni taz-Zoni Komuni tagħhom ta" Libertà, Sigurtà u Ġustizzja, li sa issa ffukaw b'mod speċjali fuq l-implimentazzjoni ta" l-iffaċilitar tal-Ftehim dwar il-viżi u d-dħul mill-ġdid, li wera li kienu pass sinifikanti "l quddiem lejn l-ivvjaġġar bla viża bħala possibilità għall-ġejjieni; jitlob li jkun hemm iktar koperazzjoni dwar l-immigrazzjoni illegali, kontrolli mtejba ta' dokumenti ta' l-identità u skambju aħjar ta' informazzjoni dwar it-terroriżmu u l-kriminalità organizzata; jenfasizza li l-Kunsill u l-Kummissjoni jridu jiżguraw li r-Russja tkun konformi mal-kundizzjonijiet kollha stipulati fi kwalunkwe Ftehim negozjat dwar l-eliminazzjoni tal-viżi bejn iż-żewġ naħat, sabiex ikun evitat kwalunkwe ksur tas-sigurtà fl-Ewropa;

Jirrimarka li r-Russja, li s-sena li għaddiet biddlet ir-regoli tagħha dwar il-viża u ma baqgħetx toħroġ viżi li jippermettu aktar minn dħul wieħed għal skopijiet ta" kummerċ, li kienu validi għal sena u li qabel kienu jintużaw minn bosta ħaddiema Ewropej, tista' tiffaċċja eżodu ta" maniġers u ħaddiema ta' l-UE jekk ma tbiddilx ir-regoli l-ġodda u ma tnaqqasx il-burokrazija ta" xkiel meħtieġa biex jinkisbu l-viżi u l-permessi tax-xogħol;

Jilqa' b'sodisfazzjon iż-żieda tal-koperazzjoni bejn l-UE u r-Russja fil-qasam ta' l-ispazju fil-qafas tad-Djalogu dwar l-Ispazju fi Tliet Partijiet li ġie stabbilit f'Marzu 2006 bejn il-Kummissjoni, l-Aġenzija Spazjali Ewropea u r-Roscosmos (Agenzija Spazzjali tal-Federazzjoni Russa, li tinkludi l-applikazzjonijiet spazjali (navigazzjoni bis-satellita, osservazzjoni tad-dinja, u komunikazzjonijiet bis-satellita), l-aċċess għall-ispazju (launchers u sistemi ta' trasport spazjali tal-ġejjieni), ix-xjenza spazjali u l-iżvilupp tat-teknoloġija spazjali; jinnota li fi ħdan iz-Zona Komuni Ekonomika, il-koperazzjoni fl-ispazju ġiet identifikata bħala settur ta' prijorità;

Jitlob li jkun hemm parteċipazzjoni mill-Federazzjoni Russa fil-proċess tal-bini ta" Infrastrutturi Ewropej tar-Riċerka appoġġjati fi ħdan il-Programmi ta" Qafas tal-Komunità Ewropea; jikkunsidra li inċentiv ta" dan it-tip għandu jippermetti li jsir użu effiċjenti u żvilupp ulterjuri tar-riżorsi umani u finanzjarji Russi kbar fil-qasam tar-riċerka, l-iżvilupp u l-innovazzjoni, u għalhekk ikun ta" benefiċċju kemm għall-Ewropa u kemm għar-Russja;

Jappella lill-Gvernijiet tar-Russja u ta" l-Istati Uniti biex jintensifikaw id-diskussjonijiet dwar kwistjonijiet ta" difiża u sigurtà li jinvolvu b'mod dirett jew indirett lill-Istati Membri ta" l-Unjoni Ewropea; iħeġġeġ lill-gvernijiet taż-żewġ stati biex jinvolvu lill-Unjoni Ewropea u lill-Istati Membri tagħha b'mod sħiħ f'dawn id-diskussjonijiet u biex ma jieħdu l-ebda pass u deċiżjoni li jistgħu jitqiesu bħala theddida għall-paċi u l-istabilità fil-kontinent Ewropew;

Jitlob lill-Gvern Russu - flimkien ma' l-Unjoni Ewropea u l-membri l-oħra tal-Grupp ta' Kuntatt għall-Kosovo - biex jagħmel kontribut pożittiv għas-sejba ta' soluzzjoni politika sostenibbli għall-futur tal-Kosovo u għat-titjib ulterjuri ta' l-istabilità tal-Balkani tal-Punent;

Jistieden lir-Russja biex ma topponix l-iskjerament tal-missjoni (EULEX KOSOVO Azzjoni Konġunta tal-Kunsill 2008/124/CFSP tal-4 ta' Frar 2008 (ĠU L 42, 16.2.2008, p.92)

) kif ukoll biex tappoġġja l-OSCE u tikkonferma l-mandat tagħha ħalli tippermetti l-implimentazzjoni sħiħa tal-garanziji kollha provduti fil-Kostituzzjoni tal-Kosovo u l-impenji ta' l-awtoritajiet tal-Kosovo fir-rigward tad-deċentralizzazzjoni istituzzjonali u l-protezzjoni tal-komunitajiet mhux maġġoritarji u tal-wirt kulturali u arkitettoniku;

Jitlob lill-Kummissjoni u lill-Kunsill biex ifittxu inizjattivi konġunti mal-Gvern Russu bil-għan li jissaħħu s-sigurtà u l-istabilità fil-viċinanza komuni, b'mod partikolari permezz ta' djalogu mtejjeb dwar it-twaqqif tad-demokrazija fil-Belarus u bi sforzi konġunti biex finalment jissolvew il-kunflitti fl-Abkażja, ta' l-Ossetja tan-Nofsinhar, Nagorno Karabakh u t-Transnistria;

Jesprimi t-tħassib serju tiegħu dwar id-deċiżjoni tar-Russja li tistabbilixxi rabtiet imsaħħa mar-reġjuni Ġeorġjani ta' l-Abkażja u ta' l-Ossetja tan-Nofsinhar u jtenni l-appoġġ sħiħ tiegħu għall-integrità territorjali tal-Ġeorġja; jistieden lir-Russja sabiex toqgħod lura minn azzjoni ulterjuri li jistgħu jaggravaw it-tensjoni u sabiex tieħu miżuri biex ittejjeb ir-relazzjonijiet mal-Ġeorġja; jittama li l-laqgħa reċenti f'St Petersburg bejn il-President Medvedev u l-President Saakashvili twassal għal titjib fir-relazzjonijiet bejn ir-Russja u l-Ġeorġja;

Jistieden lill-Presidenza fil-Kariga sabiex, fil-Laqgħa Għolja UE-Russja, tqajjem il-kwistjoni dwar it-twaqqiegħ ta' ajruplan bla bdot Ġeorġjan minn ajruplan Russu kif ukoll iż-żieda reċenti tat-truppi Russi fl-Abkażja, u sabiex ikun hemm involviment akbar ta' l-UE fil-proċess ta' soluzzjoni tal-kunflitt;

Jistieden lill-UE u lir-Russja, bħala membru tal-Kunsill tas-Sigurtà tan-NU u tal Kwartett, biex ikomplu bl-isforzi tagħhom ħalli jsir progress fil-Lvant Nofsani; jenfasizza wkoll il-ħtieġa għal aktar koperazzjoni mar-Russja biex tevita l-proliferazzjoni ta" l-armamenti ta' qerda tal-massa u jitlob liż-żewġ naħat biex jerfgħu r-responsabilità tagħhom b'mod partikulari rigward il-kwistjonijiet nukleari tal-Korea ta" Fuq u ta" l-Iran;

Jistieden lir-Russja biex mill-ġdid tikkunsidra s-sospensjoni unilaterali tagħha tal-konformità mat-Trattat CFE u biex tuża t-triq tan-negozjati biex tħares l-interessi leġittimi tagħha u tevita it-tagħwir tat-Trattat CFE; jistieden lill-Membri tan-NATO biex jirratifikaw il-verżjoni tat-Trattat CFE kif emendat fl-1999;

Jilqa" b'sodisfazzjon id-deċiżjoni tar-Russja biex tgħin lill-UE fit-twettiq ta" l-operazzjoni taż-żamma tal-paċi tagħha fiċ-Ċad u fir-Repubblika Afrikana Ċentrali u jappoġġja l-istqarrija mill-Ministru Russu għall-Affarijiet Barranin Sergei Lavrov u mir-Rappreżentant Għoli ta" l-UE Javier Solana li tistipula li l-koperazzjoni bejn ir-Russja u l-UE fuq l-immaniġġjar tal-kriżijiet ma tkunx limitata għall-parteċipazzjoni tar-Russja fl- operazzjoni EUFOR fiċ-Ċad/RCA msemmija hawn fuq u li ż-żewġ partijiet ikunu lesti jiffirmaw Ftehim ta" qafas dwar din il-kwistjoni fuq il-bażi ta" "sħubija ekwa u ta' koperazzjoni";

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvernijiet u lill-Parlamenti ta' l-Istati Membri u tal-Federazzjoni Russa, lill-Kunsill ta' l-Ewropa u lill-Organizzazzjoni għas-Sigurtà u l-Koperazzjoni fl-Ewropa.


Il-ġejjieni tas-setturi tan-nagħaġ u l-mogħoż fl-Ewropa

Riżoluzzjoni leġiżlattiva tal-Parlament Ewropew tad-19 ta' Ġunju 2008 dwar il-ġejjieni tas-setturi tan-nagħaġ u l-mogħoż fl-Ewropa ( 2007/2192(INI) )

Il-Parlament Ewropew

wara li kkunsidra l-istudju li huwa nieda, bit-titolu "Il-futur tas-settur tan-nagħaġ u l-mogħoż fl-Ewropa",

wara li kkunsidra l-pożizzjoni tiegħu tat-13 ta" Diċembru 2007 dwar il-proposta għal regolament tal-Kunsill li jemenda r-Regolament (KE) Nru 21/2004 dwar id-data ta' introduzzjoni ta' l-identifikazzjoni elettronika ta' annimali ta' l-ispeċi tan-nagħaġ u l-mogħoż Testi adottati, P6_TA(2007)0619 .

wara li kkunsidra l-Artikolu 45 tar-Regoli ta" Proċedura tiegħu,

wara li kkunsidra r-rapport tal-Kumitat għall-Agrikoltura u l-Iżvilupp Rurali ( A6-0196/2008 ),

billi s-setturi tan-nagħaġ u l-mogħoż fl-UE huma magħmula minn intrapriżi agrikoli tradizzjonali importanti, li jappoġġjaw l-għajxien ta" eluf ta" produtturi, u li jipprovdu prodotti ta" kwalità għolja ħafna, b'karatteristiċi speċifiċi, u bi prodotti ġejjin minnhom, u li jagħtu kontribuzzjoni soċjoekonomika f'zoni rurali ta' l-UE,

billi t-trobbija tan-nagħaġ u l-mogħoż, inkluża t-trobbija ta" razez tradizzjonali, għandha rwol ambjentali essenzjali li tinkludi b'mod partikulari ż-żamma naturali ta' zoni inqas fertili u l-preservazzjoni ta' ekosistemi sensittivi; billi z-zoni naturali, bħad-Dehesa, kienu preservati tul is-sekli grazzi għat-trobbija tan-nagħaġ u tal-mogħoż; minbarra dan, minħabba l-użanzi alimentari tagħhom, li fihom id-daqs huwa importanti, in-nagħaġ u l-mogħoż jippreservaw il-bijodiversità tal-flora, jipproteġu l-fawna selvaġġa u jnaddfu l-ispazji naturali minn sustanza veġetali xotta li, fil-pajjiżi tal-Mediterran dan huwa essenzjali għall-prevenzjoni tan-nirien,

billi s-setturi tan-nagħaġ u tal-mogħoż fl-Unjoni, li huma konċentrati fir-reġjuni l-inqas vantaġġati, urew tnaqqis kritiku fil-produzzjoni tagħhom u qed isofru minn esodu tal-produtturi u nuqqas totali ta" attrazzjoni għall-ragħaja żgħażagħ tan-nagħaġ u l-mogħoż,

billi t-tifrix tal-marda ta' l-ilsien ikħal li bħalissa qed tinfirex fl-Ewropa hija serja minħabba t-tul ta' żmien tagħha, it-tifrix tagħha, tifrix ta' serotipi differenti tal-marda fiz-zoni li s'issa kienu ħielsa minnha u l-konsegwenzi soċjoekonomiċi gravi ġejjin mil-limitazzjonijiet fuq il-moviment ta" l-annimali u l-kummerċ,

billi s-setturi tan-nagħaġ u tal-mogħoż fl-UE huma karatterizzati bi dħul baxx għal produttur, produzzjoni domestika li qed tonqos u tnaqqis fil-konsum, fuq kollox fost iż-żgħażagħ, u huma esposti għal żieda fil-kompetizzjoni tas-suq internazzjonali miżjuda fis-suq intern,

billi ż-żieda fil-prezz ta" l-ikel għall-annimali u, b'mod aktar ġenerali, id-dħul agrikolu jhedded b'mod partikulari s-settur tat-trobbija tan-nagħaġ u tal-mogħoż biż-żieda fl-ispejjeż u bl-eżerċitar ta" pressjoni supplimentari fuq dan is-settur, li diġà jinsab f'sitwazzjoni kritika f'termini tal-kompetittività,

billi s-sitwazzjoni attwali kif ukoll l-evoluzzjoni prevista tad-domanda mondjali u tal-prezzijiet tal-prodotti agrikoli u tal-prodotti ta' l-ikel jimponu lill-UE li tevita kemm jista" jkun li tiddependi fuq prodotti tat-trobbija u ta" ikel għall-annimali impurtati u tiżgura bilanċ aħjar ta" dawn il-prodotti, b'mod partikulari għall-prodotti tradizzjonali u tipproteġi t-trobbija tan-nagħaġ u tal-mogħoż li għalihom is-suq ta' l-Unjoni kien awtosuffiċjenti,

billi l-iskala ta" produzzjoni tan-nagħaġ u tal-mogħoż fit-tramuntana u n-nofsinhar ta" l-Ewropa hija tvarja b'mod konsiderevoli,

billi l-qobla tan-nagħaġ, esposti minn dejjem għal ħafna mard magħruf, huma wkoll milquta b'mod partikulari minn ċertu mard ġdid, bħal marda ta" l-ilsien ikħal,

billi s-settur tal-ħaruf fl-UE ma għandux aċċess sinjifikattiv għall-baġit Komunitarju għall-promozzjoni tal-prodotti agrikoli u huwa fi ħtieġa ta" kampanja promozzjonali sostnuta biex tiżviluppa l-preferenzi tal-konsumaturi,

billi l-kontroll tas-saħħa tal-Politika Agrikola Komuni (CAP) li jmiss jipprovdi l-opportunità li jkunu indirizzati l-istrumenti ta" politika relevanti u l-appoġġ tal-CAP għas-setturi tal-mogħoż u tan-nagħaġ,

Jagħraf il-ħtieġa urġenti li jittieħdu miżuri mill-Kunsill tal-Ministri ta" l-Agrikoltura u mill-Kummissjoni biex ikun żgurat ġejjieni bi qligħ u sostenibbli għal produzzjoni futura tal-ħalib u tal-laħam min-nagħaġ u mill-mogħoż fl-Unjoni, biex ikun inkoraġġut il-konsum ta' prodotti bħal dawn u biex jinżammu u jkunu attratti bdiewa żgħażagħ tan-nagħaġ u tal-mogħoż lejn is-settur, u jappoġġja ż-żamma ta" dawn l-intrapriżi tradizzjonali u li ma jagħmlux ħsara lill-ambjent bir-rwol tagħhom li jfornu s-suq tal-Komunità u li jipprovdu bażi ta" provvista Komunitarja għal prodotti tat-trobbija tan-nagħaġ u tal-mogħoż fl-UE;

Jinnota l-intenzjoni tal-Kummissjoni li tirrevedi l-istrumenti tal-politika tagħha fejn intwera li l-effetti negattivi kellhom impatt; jilqa" aktar referenza għal din il-kwistjoni speċifika fil-kuntest tal-komunikazzjoni tal-Kummissjoni Ewropea pubblikata reċentement bit-titolu "Preparazzjoni għall-"Kontroll tas-Saħħa" tar-riforma tal-CAP ( COM(2007)0722 );

Ifakkar lill-Kunsill tal-Ministri ta' l-Agrikoltura u lill-Kummissjoni biex jallokaw b'urġenza appoġġ finanzjarju supplimentari għal produtturi tal-laħam u tal-ħalib min-nagħaġ u mill-mogħoż fl-Unjoni bil-ħsieb li huma jkunu jistgħu jiżviluppaw produzzjoni dinamika tan-nagħaġ u tal-mogħoż, awtosuffiċjenti, gwidata mis-suq u orjentata lejn il-konsumatur fi ħdan l-Unjoni; ifakkar mill-ġdid lill-Kunsill tal-Ministri ta' l-Agrikoltura u lill-Kummissjoni biex iqisu l-futur ta' dawn is-setturi fil-qafas tal-kontroll tas-saħħa tal-CAP, permezz ta" l-implimentazzjoni ta' miżuri differenti li joffru lill-Istati Membri, mingħajr ma tkun traskurata l-ħtieġa li jkun evitat kull tagħwiġ fil-kompetizzjoni fis-suq intern, ċerta flessibilità fl-għażla tal-possibilitajiet ta" finanzjar li ġejjin:

introduzzjoni ta" Skema Ambjentali għat-Trobbija tan-Nagħaġ ġdida kull ras li jkun jew finanzjat direttament bi krediti komunitarji jew kofinanzjat mill-UE u mill-gvernijiet nazzjonali, bil-għan li jitwaqqaf in-nuqqas tal-produzzjoni; finanzjament bħal dan għandu jkun magħqud ma" vantaġġi ambjentali assoċjati mal-produzzjoni tan-nagħaġ, kif ukoll mal-progress imwettaq fir-rigward tal-kwalità u tat-teknika taz-zoni ta" produzzjoni,

analiżi tad-disponibilità u l-użu ta" fondi mhux użati skond il-pilastri 1 u 2 tal-Politika Agrikola Komuni, bil-ħsieb li dan l-appoġġ ikun dirett mill-ġdid għas-setturi tan-nagħaġ u tal-mogħoż,

emenda ta" l-Artikolu 69 tar-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi ta' appoġġ dirett skond il-politika agrikola komuni u li jistabilixxi ċertu skemi ta' appoġġ għall-bdiewa ĠU L 270, 21.10.2003, p.

Regolament kif emendat l-aħħar bir-Regolament (KE) Nru 470/2008 (ĠU L 140, 30.5.2008, p.

, fil-qafas tal-kontroll tas-saħħa tal-CAP bil-ħsieb li l-Istati Membri jkunu jistgħu jallokaw 12% tal-pagamenti nazzjonali tagħhom għall-miżuri ta" appoġġ għal setturi f'diffikultà u għaż-żamma ta' l-attività agrikola fiz-zoni inqas vantaġġati,

inklużjoni tal-miżuri għall-produtturi tan-nagħaġ u tal-mogħoż fi ħdan l-isfidi ġodda li jippreżenta l-kontroll tas-saħħa tal-CAP fil-qafas tat-tieni pilastru, li għalihom se jkun possibbli li jiżdiedu l-fondi ġejjin mill-modulazzjoni;

Jistieden lill-Kummissjoni biex tintroduċi krediti ta" pagament supplimentari għar-raħħala li jrabbu n-nagħaġ u l-mogħoż b'metodi tradizzjonali u reġjonali rari fiż-żoni muntanjużi u żoni oħra b'diffikultajiet partikolari, bil-ħsieb li tinżamm id-diversità bijoloġika fl-agrikoltura u n-nagħaġ f'ċerti reġjuni sensittivi,

Jistieden lill-Kummissjoni, fil-qafas tal-proċess ta" simplifikazzjoni fir-reviżjoni tal-kontroll tas-saħħa tal-CAP, biex tippermetti avviż ta" 14-il ġurnata lil min ikabbar il-bhejjem għal spezzjonijiet dwar kwistjonijiet ta" konformità ambjentali in situ fl-irziezet;

Jinnota li l-perċentaġġ tal-prezz bl-imnut akkwistat mill-produtturi tal-laħam tan-nagħaġ mhux biżżejjed u jiġbed l-attenzjoni għad-dikjarazzjoni tiegħu għall-ħtieġa li ssir inkjesta u biex tkun rimedjata s-sitwazzjoni ta' l-abbuż tas-setgħa ta' supermarkets kbar stabbiliti fi ħdan l-Unjoni Ewropea Testi adottati tad-19.2.2008, P6_TA(2008)0054 .

; jifraħ li l-Kummissjoni ħolqot grupp ta" livell għoli dwar il-kompetittività ta" l-industrija agroalimentari maħtur biex janalizza s-sitwazzjoni fir-rigward tal-poter tas-suq fid-distribuzzjoni, u jistenna li r-rappreżentanti tal-Parlament ikunu assoċjati b'mod sħiħ ma" dan ix-xogħol;

Jitlob lill-Kummissjoni biex tinvestiga dwar il-katina ta" provvista ta" laħam tan-nagħaġ u tal-mogħoż bil-ħsieb li tiggarantixxi li l-bdiewa jirċievu ammont ġust fis-suq;

Jistieden lill-Kummissjoni biex tiffavorixxi t-twaqqif ta" kundizzjonijiet ta" bejgħ dirett mill-produtturi u mill-assoċjazzjonijiet ta' produtturi, bil-ħsieb li tillimita ż-żidiet artifiċjali tal-prezz;

Jinnota li l-produzzjoni tal-ħalib tan-nagħaġ u tal-mogħoż għandha tiġi mħeġġa bl-istess mod bħall-produzzjoni tal-laħam tan-nagħaġ u tal-mogħoż, l-aktar bil-ħsieb li tkun garantita l-perennita? tal-katina kollha tat-trasformazzjoni tal-ħalib u tal-produzzjoni tal-ġobon li l-karatteristika u l-kwalita? tagħhom huma magħrufin sew;

Jistieden lill-Kunsill tal-Ministri ta' l-Agrikoltura lill-Kummissjoni biex jistudjaw il-possibilità ta' l-introduzzjoni ta' finanzjament Komunitarju għall-applikazzjoni madwar l-Unjoni kollha ta' sistema ta' identifikazzjoni elettronika għan-nagħaġ maħsuba għall-31 ta" Diċembru 2009 , għaliex anki jekk din is-sistema tgħin biex il-merħliet jiġu rrintraċċjati aħjar, biex il-merħla tiġi mmaniġġjata u biex tiġi miġġielda l-frodi, dan kollu jimplika tariffi amministrattivi ġodda u spejjeż żejda għal dan is-settur fi kriżi;

Jistieden lill-Kummissjoni biex ittejjeb il-kapaċità tagħha ta" reazzjoni għat-tifrix tal-marda ta" l-ilsien ikħal li bħalissa qed tolqot lis-settur, permezz ta" strateġija ġdida tas-saħħa ta" l-annimali għall-Unjoni, finanzjar għar-riċerka, kumpens għall-nuqqasijiet, avvanzi fuq pagamenti, eċċ.;

Jistieden lit-tim ta' l- Unjoni li jinnegozja fit-taħdidiet ta" l-Organizzazzjoni Dinjija tal-Kummerċ biex inaqqsu l-iskala ta" tnaqqis ta" drittijiet tad-dwana fuq il-laħam tan-nagħaġ u biex ikun garantit li l-Unjoni tista' tgħaddi għall-għażla ta' "stat ta" prodott sensittiv" għall-prodotti tal-laħam tan-nagħaġ;

Jistieden lill-Kummissjoni biex tipproċedi bir-reviżjoni tar-reġimi attwali ta' mmaniġġjar ta' kwoti ta' importazzjoni biex tiżgura li ħaruf prodott fl-Unjoni ma jkunx espost għal kompetizzjoni mhux ġusta;

Jistieden lill-Kummissjoni biex tintroduċi sistema obbligatorja ta" regolamentazzjoni ta" tikkettar ta" l-Unjoni għal prodotti tal-laħam tan-nagħaġ, li għandu jkollu lowgo komuni biex jippermetti lill-konsumaturi li jiddistingwu bejn prodotti ta" l-Unjoni u dawk minn pajjiżi terzi, li għandhom ikunu garantiti b'numru ta" kriterji inkluża skema ta" assigurazzjoni agrikola u indikazzjoni tal-pajjiż ta' l-oriġini, bl-iżgurar li l-konsumaturi jkunu mgħarrfa bi sħiħ dwar il-punt ta' oriġini tal-prodott; jistima li s-sistema għandha tkun imfassla b'mod li tippermetti li jkun evitat kull ksur ta' sistemi ta' tikkettar promozzjonali attwali fil-livelli reġjonali u ta' l-Istati Membri;

Jenfasizza li l-mezzi l-aktar effiċjenti u l-aktar dejjiema li jgħinu lis-settur jinsabu fl-iżvilupp tas-suq, fil-komunikazzjoni fost il-konsumaturi, filwaqt li jinsisti dwar il-benefiċċji nutrittivi u għas-saħħa tal-prodotti konċernati, u biex jinkoraġġixxu l-konsum;

Jistieden lill-Kummissjoni biex iżżid il-Baġit annwali ta' l-Unjoni għall-Promozzjoni ta" l-Ikel, li huwa stmat għal €45 miljun fl-2008, biex ikun garantit il-finanzjar favur il-laħam tan-nagħaġ fl-Unjoni, u biex tibdel u tissimplifika r-regoli prattiċi li jirregolaw l-operazzjoni tal-baġit biex prodotti tal-laħam tal-ħaruf jingħataw aċċess li jagħmel sens għall-baġit;

Jistieden lill-Kummissjoni u lill-Istati Membri biex jivvalorizzaw ir-rwol essenzjali li għandha t-trobbija tan-nagħaġ fl-iżvilupp ekonomiku u dejjiemi taz-zoni l-aktar f'diffikultà u fl-ippjanar tat-territorju u biex jiffavorixxu l-istallazzjoni ta' bdiewa ġodda f'dan il-qasam b'mod prijoritarju;

Jistieden lill-Kummissjoni biex tikkoordina kampanji promozzjonali favur prodotti tan-nagħaġ u tal-mogħoż b'tikketta ta" PGI (Indikazzjoni Ġeografika Protetta) u PDO (Tfassil ta" Oriġini Protett) u timmira l-Istati Membri relevanti biex timmassimizza l-konsum;

Jitlob lill-Kummissjoni biex, b'mod ġenerali, tmexxi fil-livell ta' l-UE kampanja ta' komunikazzjoni destinata għall-konsumaturi kollha u bbażata fuq azzjonijiet innovattivi, li jistgħu ikunu minn tqassim, fil-punti tal-bejgħ, ta' preparamenti differenti għall-konsum, għal kampanji li jiffukaw fuq koki maġġuri Ewropej li jinsistu fuq il-kwalità tal-prodott u jippreżentaw riċetti ta" l-ikel;

Jitlob lill-Kummissjoni u lill-Istati Membri biex jistabbilixxu programmi li jinkoraġġixxu lill-produtturi biex joħolqu assoċjazzjonijiet ta' produzzjoni u ta' kummerċjalizzazzjoni, biex jipprattikaw il-kummerċjalizzazzjoni diretta u biex jipproduċu u jittikettaw kwalitajiet partikulari ta" prodotti bbażati fuq il-laħam u fuq il-ħalib tan-nagħaġ u tal-mogħoż (pereżempju prodotti bijoloġiċi jew speċjalitajiet reġjonali);

Jistieden lill-Kummissjoni biex tipprovdi l-assistenza tagħha fil-ftuħ ta" swieq ta" l-esportazzjoni għall-prodotti tal-laħam tan-nagħaġ u l-ġewwieni ta" l-annimal fl-Unjoni f'pajjiżi fejn bħalissa japplikaw restrizzjonijiet bla bżonn;

Jistieden lill-Kummissjoni biex tinkludi s-settur tan-nagħaġ u tal-mogħoż fit-tieni programm ta" azzjoni Komunitarju fil-qasam tas-saħħa (2008-2013) Deċiżjoni no 1350/2007/KE tal-Parlament Ewropew u tal-Kunsill tat-23 ta" Ottubru 2007 li tistabbilixxi t-tieni programm ta" azzjoni komunitarja fil-qasam tas-saħħa (2008-2013) (ĠU L 301 20.11.2007, p.

bil-ħsieb li tikkonvinċi lill-konsumaturi, b'mod partikulari liż-żgħażagħ, li jikkunsmaw ammonti żgħar ta" prodotti tan-nagħaġ u tal-mogħoż, bil-benefiċċji għas-saħħa u bil-kontenut ta" proteini li joffru dawn il-prodotti, u biex torganizza kampanja ta' informazzjoni attiva fl-Istati Membri dwar il-prodotti ġejjin mis-settur tan-nagħaġ u tal-mogħoż;

Jistieden lill-Kummissjoni biex tappoġġja r-riċerka u l-iżvilupp fl-industrija "żgħira ta" l-ixtarr", li tikkonċentra kemm fuq innovazzjoni teknika għall-irziezet u kiemm fuq innovazzjoni tal-prodott fir-rigward tal-ħaruf, ġobon u prodotti sekondarji bħal suf u ġlud, magħrufa bħala l-"ħames kwart", fejn il-benfiċċju finanzjarju huwa kważi negliġibbli fil-preżent;

Iwissi dwar ir-riskju li x-xogħol ta' dawk li jkabbru n-nagħaġ, tar-rgħajja, dawk li jeħilbu u dawk li jġiżżu n-nagħaġ jista' jisparixxi, u jitlob lill-Kummissjoni li l-istrateġija tas-settur tinkludi azzjonijiet ta' informazzjoni fost il-pubbliku u skambju ta' professjonisti bejn iċ-ċentri ta' taħriġ, kif ukoll programmi ta' mobilità bejn l-Istati Membri għall-professjonisti u l-istudenti tal-biedja;

Jimmarka l-ħtieġa li titejjeb id-disponibilità ta" prodotti mediċinali u veterinarji għas-setturi tan-nagħaġ u tal-mogħoż fil-livell ta' l-Unjoni grazzi għal appoġġ għar-riċerka farmaċewtika u għas-simplifikazzjoni ta" awtorizzazzjonijiet ta" kumerċjalizzar;

Jitlob lill-Kummissjoni fir-rigward tal-marda ta' l-ilsien ikħal, biex tistimula, fil-każ li tfeġġ il-marda, ir-riċerka tal-kawża tagħha u l-possibilitajiet biex tkun miġġielda, biex tfassal strateġija ta' ġlieda effettiva, li tikkoordina l-isforzi ta' l-Istati Membri, li tiffavorixxi l-elaborazzjoni ta" titqib, li tistabbilixxi strateġija ta' titqib effiċjenti u biex tappoġġja b'mod finanzjarju t-titqib ta' l-annimali; jitlob li l-miżuri meħuda b'mod legali waqt il-ġlieda kontra l-marda ta" l-ilsien ikħal, iżda li biż-żmien, ikun pruvat li m'humiex effettivi jitneħħew malajr kemm jista" jkun mil-lista ta' miżuri;

Jistieden lill-Kummissjoni biex tippreżenta l-proposti tagħha dwar it-trasparenza tal-prezz fis-settur bil-ħsieb li tipprovdi informazzjoni lill-konsumaturi u lill-produtturi dwar il-prezz tal-prodotti;

Jistieden lill-Presidenza tal-Kunsill u lill-Kummissjoni biex jissorveljaw mill-qrib is-setturi tan-nagħaġ u tal-mogħoż fl-Unjoni u biex jiżguraw li jsiru rapporti regolari lill-Parlament dwar tibdil fil-politika li jiġu adottati

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u lill-parlamenti ta' l-Istati Membri.